Udalean euskara ez sexista erabiltzeko gida osatu du Berdintasun Sailak - Azkoitia - Maxixatzen.eus\nUdalean euskara ez sexista erabiltzeko gida osatu du Berdintasun Sailak\nAnartz Izagirre 2021-06-22 15:31\nBerdintasun gidaren aurkezpena pleno aretoan. (Azkoitiko Udala)\nBerdintasun gidaren helburuak, besteak beste, emakumeen ikusgarritasunean eragitea eta generoen araberako rol banaketa tradizionalekin haustea dira. Bestalde, sentsibilizazio eta prestakuntza saioak antolatu ditu erakundeak udal langileentzat.\nAzkoitiko Udalean euskara ez sexista erabiltzeko gida ondu berri du udaleko Berdintasun Sailak. Dokumentu horrek hainbat helburu ditu; esaterako, herritarrak lehen eta bigarren mailako moduan ez bereiztea, emakumeen ikusgarritasunean eragitea, generoaren araberako rol banaketa tradizionalekin haustea eta berdintasunaren kultura zabaltzea. Ildo horretatik, erakundeak adierazi du euskara generorik gabeko hizkuntza izan arren, erabilera sexista izan daitekeela.\nBerdintasun gidaren osaketan Idazkaritzak eta Euskara nahiz Berdintasun sailek parte hartu dute, eta bederatzi atal ditu; adibidez, araudia, oinarrizko kontzeptuak, jarraibideak eta erabilera sexisten adibideak jasotzen dira bertan. Argitalpena Azkoitiko Udalaren II. Berdintasun Planaren barruan sartu dute; plan horren xedea baliabideak izatea da, eguneroko jardunean gizonei eta emakumeei tratamendu berbera eskaintzeko.\nBestalde, berdintasunaren inguruko sentsibilizazio eta prestakuntza kanpainak antolatu dituzte udal langileentzat; guztira, hiru saio egingo dituzte.


Albright: "Trumpen politikak beldurrean oinarritzen dira, ez egitateetan" | Mundua | Berria\nAlbright: "Trumpen politikak beldurrean oinarritzen dira, ez egitateetan"\nClintonekin Estatu idazkari izandakoak gogor kritikatu du immigranteen aurkako dekretua, eta ohartarazi sinesmen jakin bat "jomuga" gisa aurkezteak, "arriskuan" jartzen dituela guztiak.\nMadeleine Albright, AEBetako Estatu idazkari izandakoa, artxiboko irudi batean. Andrew Gombert/EFE\n2017ko otsailak 1\nTxekian jaio zen Madeleine Albright, baina oraindik haur zela heldu zen AEBetara naziengandik ihesi. "Errefuxiatu gisa herrialde honen eskuzabaltasunaren onuradun izan nintzen". Gerora egin zen ezagun, Bill Clintonen agintaldian (1997-2001) Estatu idazkari kargua hartu zenean. Azken urteetan, dena den, bizitza publikotik urrun izan da Albright, orain arte.\nPolitikari demokratak gogor egin du Donald Trumpek bultzatutako dekretuaren aurka eta salatu iheslarien aurkako neurriak ez direla egitateetan oinarritzen, "beldurrean" baizik. "Neurri krudela da, Amerikak bereak dituen balioetatik kolpetik urruntzen gaituena. Harro egoteko moduko tradizioa dugu indarkeriatik eta jazarpenetik ihesi doazenei aterpe ematen, eta beti izan gara liderrak errefuxiatuak birkokatzerakoan. Agindu honek tradizio hori amaituko du, eta baztertu egingo ditu Siriako gerra zibil ankerretik ihesi doazenak".\nIritzi artikuluan Estatu idazkari ohiak ukatu egiten du errefuxiatuak "arriskutsuak" direla, eta nabarmentzen du horiek beste edozein bidaiari baino "sakonago" ikertuak direla AEBetara heldu aurretik ere. "Egia hauxe da, Amerika gai dela gure mugetako eta herritarren segurtasuna bermatzeko, eta aldi berean, beste inora joaterik ez dutenei ongi etorria emateko tradizioari eusteko. Helburu horiek ez dira elkarren aurkakoak. Aldiz, immigranteek eraikitako herrialde baten eginbeharrak dira".\nAlbrightek gogorarazten du errefuxiatuek asko egin diotela herrialdearen alde: "Errefuxiatuen beste belaunaldi batzuk —tartean nireak— egin zuten gauza bera egiten ari dira. Eta ez dut zalantzarik, aukera emanez gero, Amerikako industriaren oinarrizko zati bilakatuko direla". Bide batez, politikari demokratak ohartarazten du gehiengo musulmana duten herrialdeetako biztanleei sarrera debekatuz, sinesmen jakin bat jartzen dela "jomugan" eta horrek "arriskuan" jartzen dituela estatubatuarrak.\nFronteak areagotu zaizkio


Arte Ederretan lizentziaduna, Argazkilaritza espezialitatean; aurrez arte grafikoetako inprimaketari eta irudi-laborategiari buruzko ikasketak zituen. Hiru master ditu, Kulturaren Kudeaketan, Industria Sortzaileen Kudeaketan, eta Marketin eta Komunikazioan.\nPaisaiari, memoriari eta hiriari buruzko berariazko interesa duen argazkilaritzako jardunean dihardu; gai horiekin lotuta, arkeologiaren inguruko proiektuak egin ditu; Bilbon, Bizkaiko Arkeologia Museoko bildumako pieza arkeologikoen gaineko erregistroko argazkilari egin du lan. Erakusketa indibidual zein kolektiboetan parte hartu du EAEn; adibidez, “Antropia” erakusketan, Durangoko Arte eta Historia Museoan (2016).\nAldi berean, arterako espazioen kultura-kudeaketarekiko interesa du, baita erakusketa kolektiboen eta komisario-proiektuen antolakuntzarekikoa, eta katalogo edo kartelgintzako diseinu eta maketazio grafikoarekikoa ere. Ekoizpenerako beka eman zion BilbaoArte Fundazioak, eta EGIAR Aldizkariari buruzko proiektuaren inguruko hainbat hitzaldi eman du. Halaber, argazkilaritzaren inguruko ikerkuntzako lan kritikoak egiten ditu, eta EHUko ikerkuntza departamenduaren AUSART aldizkarian argitaratzen ditu.


Zorion perfektua - Librería papelería El Arruí\nAtentatu baten lekuko izan da hamasei bat urteko neska bat. Neska horrek berak kontatzen ditu hurrengo hogeita lau orduak, inguruan eta bere barruan gertatzen diren hausturak eta hausnarketak jasoz; autoreak suziri distiratsuen beharrik gabe, maisuen moduan darama irakurlea ezin utzizko hari batean.\nSistema orokortzaile eta arauemaile guztiak pitzatu direlarik, gizakia babesgabeago sentitzen da, kontzientzia baino ez zaio geratzen, uneoro erabaki beharrak, uneoro posizio hartu beharrak atsekabetzen du, ezmezean jartzen; baina, aldi berean, libreago egiten du. Kontzientziaren nagusitasunaren aroa da; izan ere, -kontzientziarik ez bagenu, animalia huts ginateke, zorion perfektu halako baten jabe-, nobelako pertsonaia batek esango lukeen bezala.\nNobela morala da Zorion perfektua, Camus, Sciascia edo Dürrenmatt-ek landu zuten tradizioan kokatua, etika eta estetika txanponaren bi aldeak direla eta bi alde horiek elkarrengandik aldendu nahi ez dituela sinetsita bizi den idazle batek idatzia.\nBeste bide bat iragartzen ote du nobela honek Lertxundiren nobelagintzan? Akaso bai, nork daki... baina printzipio argi bati erantzuten diola esan behar da aldez aurretik: kontatu nahi den historiari dagokion soinekoa josi behar zaio.


Irizpide itxiekin eta baliabide gehigarri eskasekin etorri da EAEko Hezkuntza Saila | LAB sindikatua Hezkuntzan eta Irakaskuntzan\nHasiera Administraziopeko irakasleak Irizpide itxiekin eta baliabide gehigarri eskasekin etorri da EAEko Hezkuntza Saila\nIrizpide itxiekin eta baliabide gehigarri eskasekin etorri da EAEko Hezkuntza Saila\n(EAE, Hezkuntza, Hezkuntza Publiko, Gizarte Ekimenekoa,Ikastolak)\nSindikatuok aurrez aurreko itzulera seguru eta adostu baterako eskatzen genuen negoziaziotik urrun, gaurkoa informazioa jasotzeko bilera izan da\nEAEko Hezkuntzako bost sindikatuok Covid19ak sortutako egoeraren aurrean, Hezkuntza Sailarekin aurrez aurreko hezkuntza bermatzeko planifikazio orokorrerako bilera bat eskatu dugu maiatzetik, bilera horren helburua planifikazio horretarako irizpide objektibo batzuk ezarri eta beharrezkoak diren baliabide gehigarriak negoziatzea zen. Gaur administrazioko irakasleen mahai sektoriala deituz gauzatutzat eman dutena.\nMobilizazio eta greba dinamikaren ondorioz etorri den bilera honetan, Hezkuntza Sailak aldebakarreko jarrerarekin jarraitu du, itxita dauden irizpide batzuen araberako kontratazio gehigarriak planteatu ditu ikastetxe publikoetarako, Covid19ak sortutako egoerari aurre egiteko ez nahikoak diren 669 irakasle gehiago. Egungo hezkuntza sistema hobetzeko balio ez duen neurria da beraz, partxeoa.\nLAB Sindikatutik kezkaz bizi dugu bileran azaldutakoa eta horregatik hainbat proposamen egin ditugu bileran bertan:\n✅ Aurrez aurreko hezkuntza eta elikadura bermatzea ezinbestekoak dira etapa guztietan. Horretarako halabeharrez beharrezkoak dira neurri eta baliabide gehigarriak, ez soilik apurrak. Osasun eta segurtasun irizpideak kontuan izateaz gain, ikasleen hezkuntza prozesuetan arreta jartzea lehentasunezkoa da.\n✅ Irizpide objektibo batzuk behar ditugu hezkuntzako sare guztietan aplikatzeko. Itundutako ikastetxeei emango zaizkien baliabideek irizpide horiek jarraitu behar dituzte eta langileon ordezkari garen aldetik gurekin ere negoziatu behar dituzte; diru publikoaren kontrola egitea beharrezkoa dugu, nahieran eman ez dadin.\n✅ Sailak ezarritako irizpideetako batek ikastetxeetan tamainari egiten dio erreferentzia eta “ohiko” egoeran dauden ratioen bataz bestekoa hartzen du erreferentziatzat. Ez-ohiko ratioak dira lehentasunez adostu eta negoziatu beharrekoak, eta horren arabera plantillak handitu.\nIrakasleetan etapaz-etapa jaitsi egin behar dira ratio hauek, gehienez ere 15ekoak izanik (haur hezkuntzako lehen zikloan txikiagoak). Sektorez sektore deituko diren mahaietan ez-ohiko ratio horiek ere adostu eta behar diren baliabideen azterketa egin behar da. Jakinda ratioek hezkuntzaren kalitatean duten garrantzia pandemia gainditu ondoren jaitsiera mantendu beharko litzateke.\n✅ Feminizatutako sukaldari eta garbitzaileen kontratazioan eta lan baldintzetan prekarizazioarekin bukatzeko exijitu dugu. Heziketa bereziko kolektibo bakoitzaren beharrei eta Haurreskolak Partzuergoko egoera bereziari erantzuteko premia azaldu dugu.\n✅ Irizpide gisa bestelako eraikin publikoen erabilera arautu eta adostea jaso behar da, dagokion instituzio publikoekin elkarlanean.\n✅ Konplexutasun handiko ikastetxeak identifikatzeaz gain, irizpide gisa euskarako konpetentzia baxuagoa daukaten ikastetxeak identifikatu eta euskara indartzeko baliabide pertsonal gehigarriak jartzea planteatu dugu.\n✅ Formazioan inbertitzea eskatu dugu hurrengo arloetan: euskarari dagokionean, metodologia aktiboetan eta langileen gaitasun digitaletan.\n✅ Ikastetxeetako Covid19 arduradunentzat lan-orduak baliatzea, edota ikastetxeetan Covid19 arduradunak bermatu daitezen indargarriak ezartzea.\n✅ Norberaren Babeserako Ekipamendu eta protokoloei buruzko jarraipena egiteko Lan Osasuneko Eta Segurtasuneko Batzordea lehenbailehen deitzea.\nEuskal Eskola Publiko Komunitariora bidean arrakala guztiak (akademikoak, sozioekonomikoak, linguistikoak, kulturalak, generokoak) gainditzeko neurri zehatzak\nLAB Sindikatuak, planifikazio egoki baterako beharrezkoak diren irizpide eta baliabide gehigarriak borrokatzen jarraituko du, eta hala egingo du ere, hezkuntzako langileon sektorez sektore ere. Argi daukagu gaur aurkeztu dizkiguten apurrak, ikastetxeetara iristen hasiko diren baliabide urriak edota gaurko bilera bera mobilizazioaren ondorioz heldu direla.\nAurrera begira ere, gainerako sindikatuekin batera ikastetxez ikastetxe eta kolektiboz kolektibo borrokan jarraituko dugu, aurrez aurreko hezkuntza bermatzeko urratsak ematen, langileoi dagokiguna exijitzen eta Euskal Eskola Publiko Komunitariora bidean arrakala guztiak (akademikoak, sozioekonomikoak, linguistikoak, kulturalak, genero mailakoak) gainditzeko neurri zehatzak proposatuz.\nAurreko sarreraNafarroako Sare Publikoaren Hezkuntza Ituna betetzeko eta Itunpekoan murrizketak ez aplikatzeko bidea ematen duten akordioak sinatu dira gaur\nHurrengo sarreraHaurreskolak Partzuergoaren aurrekontua handitzea, doakotasuna eta EAEko Hezkuntza Sailean integratzea eskatzen du LABek


Aldundiak ohi bezala emango ditu zerbitzu guztiak hondartzetan, eta COVID-19ak sortu duen egoerara moldatuko ditu - Área de prensa - Bizkaia.eus\n2020(e)ko maiatzaren 22(a) 17:58\nBizkaiko Foru Aldundia berriz ere udalekin bilduko da datorren asteartean ezarritako gomendioak hondartzen ezaugarri berezietara egokitzeko proposamenak jasotzeko. Hondartzainek eta sorosleek hondartzara biltzen diren herritarren kopuruak kontrolatuko dituzte eta gero informazioa zabalduko dute Aldundiaren web orriaren, BizkaiUp aplikazioaren eta hondartzetako megafoniaren bitartez.\nGaur egin den bileran Bizkaiko Foru Aldundiak hondartzaren bat duten udalei esan die hondartzetako zerbitzu guztiak ohi bezala egingo dituela, baina COVID-19ak sortutako egoerara moldatuta. Aldundia datorren asteko asteartean bilduko da berriz udalekin birusaren hedapenari aurre egiteko ezarri diren gomendioak hondartza bakoitzaren ezaugarrietara moldatzeko proposamenak jasotzeko.\nBileran izan diren erakunde guztiek aho batez hartutako konpromisoa izan da denboraldia ekainaren 15ean hastea, ezarrita zegoen bezala, eta lan egitea osasun-agintaritzek hondartzak segurtasunarekin erabiltzeko eman dituzten gomendioak Bizkaiko hondartzen egoerara egokitzeko.\nHorren ildotik, hondartzak irekita egongo diren ordutegia aurreko urteetakoa bera izango da, goizeko 11:00etatik iluntzeko 20:00ak arte; ordu-tarte horretan sorospen-zerbitzua eta hondartzainen zerbitzua egongo dira. Aldundiak bere gain hartu du zerbitzu horien kostua, bai eta hondartzak garbitzeko eta mantentzeko zerbitzuarena era, 2012ko hondartzen gaineko esparru-akordioan ezarri zen bezala. Nolanahi ere, zerbitzu horiek guztiak osasun-agintaritzek ezartzen dutenera moldatu beharko dira; adibidez, hondartzetako paper-ontziak kenduko dira, eta hondartza-sarreretan baino ez dira egongo, estalkirik gabe; dutxetan langarreztagailuak baino ez dira egongo, paldo bakoitzean bi, aurrez aurre, erabiltzaileen artean gutxieneko distantzia dagoela ziurtatzeko; gainera, garbiketa-lanak gehituko dira.\nGainera, osasun-agintaritzek eman dituzten gomendioak aintzat harturik, hondartzetara doazen pertsonen artean gutxienez 1,5 metro egon beharko dira, bai hondar gainean, bai uretan. Gomendio hauek megafoniaz zabalduko dira hondartzetan; horrez gainera, megafoniaren bidez hondartzan daudenei gogoraraziko zaie arauzko higiene-neurriak bete behar dituztela, eta mezu bera zabalduko da sarbideetan jarriko diren seinale batzuen bidez ere. Sorospen-zentroetan bertako langileen eta laguntza-eske doazen pertsonen segurtasuna bermatzeko protokoloa edukiko dute. Sorospen-zentroetara laguntza eske doazenak banan-banan sartu beharko dira.\nHondartzainek eta sorosleek hondartzetako egoera kontrolatuko dute eta hondartza bakoitzera zenbat pertsona biltzen diren zenbatuko dute; gero informazioa web orriaren bidez, BizkaiUp aplikazioa erabiliz eta hondartzako megafoniaz baliatuz zabalduko dute. Gainera, informazioa udalei ere emango zaie, behar diren neurriak har ditzaten osasunaren arloko agintaritzek agindutako pertsonen arteko distantziak mantentzeko.


Hundred Chart eta Hundred Eight Chart Inprimagarriak\nJokoak, puzzleak eta eredua Hogei txosten erabiliz\nEhun taulan ikasitako baliabide baliotsua da, 100 urtetik beherako haurrak laguntzeko, 2s, 5s, 10s, biderketak eta zenbaketa ereduak ikustea.\nZenbakien tauletan oinarritutako ehunka laneko fitxetan oinarritutako jolasak erreproduzitu ahal izango dituzu, ikasle bakoitzak bere kabuz betetzen dituena edo zenbakiak aurrez aurre dauden ehun grafiko inprimatu ahal izango dituzu.\nHaurtzaindegietako 3. mailatik ehun grafikoki erabiltzeko ohiko erabilera zenbaterainoko kontzeptuak onartzen ditu.\nLaguntza ikusi ereduak erabiliz\nErabili aurrez aurreko ehun grafiko edo galdetu ikasleei beren kabuz bete. Ikasle gisa taula betetzen denean, haurrak ereduak ikusten hasten hasiko dira.\nGaldera eska diezaiokezu: "Zirkulatu gorria zenbakiak" 2. "bukaeran" zirkulatzen du. Edo, era berean, "5." bukaeran amaitzen diren zenbaki guztien artean urdin kutxa bat jarri. Galdetu zer esaten duten eta zergatik gertatzen ari dela pentsatzen dute. Prozesua errepikatu "0." bukatzen duten zenbakiekin. Adierazitako ereduei buruz hitz egin.\nIkasleek taula biderkatzeko taulak landu ditzakete 3s, 4s edo zenbakiak biderkatzeko eta margotzeko.\nPaperean gordetzeko, ehun grafiko kopia laminatu bat eman diezaiokezu sarbide azkarragoari. Zenbait joko daude ehundaka taula batean jokatzen dutenak, 100 ikasle kontratatzen laguntzen dutenak, plazak eta zenbakien ordena.\nSaiatu ditzakezun hitzen testu errazak, besteak beste, gehitu funtzioak, adibidez, "Zer da 10 baino gehiago 15?" Edo, kenketa praktikatu ahal izango duzu, "Zer da 10 baino gutxiago 10ekoa?".\nSaltatu zenbaketa jolasak modu dibertigarri bat izan daiteke oinarrizko kontzeptu bat irakasteko markatzaileak edo txanponak erabiliz 5s edo 0s guztiak estaltzeko. Haurrek seme-alaben izenak azpian zehazten dituzte.\nCandy Land bezalako joko baten antzekoa da, bi seme-alaba izan ditzakezu elkarrekin taula batean, jokalari bakoitzarekin eta dado batekin markatzaile txiki batekin.\nIkasle bakoitzak lehenengo plazan hasiko da eta ordena numerikoan mugituko da taula bidez eta lasterketa amaituko da. Gehitzea praktikatu nahi baduzu, lehenengo plazatik hasita. Kantitatea praktikatu nahi baduzu, hasi azken plazatik eta aurrera egin.\nEgin matematikako puzzle bat\nKokapen-balioa irakasteko dezakezu zutabeak moztuz (luzera) zerrendatan. Ikasleek elkarrekin lan egin dezakete zerrendak ehunka taula berrian berriro antolatzeko.\nBestela, ehun grafiko moztu ditzakezu zati txikitan, puzzle bat bezala. Galdetu ikaslea berriro elkarrekin jartzea.\nEgin Math Mystery bat\n"Too Big, Too Small" izeneko joko bat jolastu dezakezu, haurrentzako talde handi batekin eta ehun grafikoarekin. Oinarria ehun grafikoan oinarritzen da. Zenbaki bat aurrez aukeratu dezakezu (markatu nonbait, ezkutatu). Esan taldea zenbaki bat duzula 100 bidez eta asmatu egin behar dute. Pertsona bakoitzak txanda bat asmatzen du. Zenbaki bakoitza esan dezakete. Arrastoren bakarra emanen duzu, "handiegia", zenbakia aurrez zehaztutako zenbakia gainditzen badu, edo "txikia", zenbakia aurrez hautatutako zenbaki baino txikiagoa bada. Haurrek beren ehun grafiko markatzen dituzte "handiegia" eta "txikia" arrastoen bidez bertan behera utzitako zenbakiak.\nNola erabili RAND eta RANDBETWEEN funtzioak Excel-en\nZer da Datuak Plurala?\nLiga Afro-Amerikarra Nazionala: Lehen Eskubide Zibilen Erakundea\nKalkuluaren erabilpena Eskariaren elastikotasuna kalkulatzeko\nOtodoaren datuak eta zifrak\nCatherine Parr: Henry VIII.aren Seigarren emaztea\nHarrigarria (Emakumea) Memorial Day historia\nEgiptoko piramideak eraiki zituzten israeldarrek?\nIngalaterrako Dinosauroak eta Historiaurreko Animaliak\nHow to Draw a Real Rabbit Rabbit\nTeen Angels - 52 Inspirational Txartelak\nDelphi teklatuaren gertaerak ulertu eta prozesatzea\nBlackjackerako oinarrizko estrategia\nPatinajeko patinajetako marka gogokoenak\nNapoleonen gerrak: Michel Ney mariskala\nJaunaren aurkezpenaren jaiak\nZergatik da O2 Zentrorako Enthalpy Estandarra?\nArraroa, Arraroa Euria\nGarizuma laugarren astean idatzitako irakurketak\nOinarrizko puntuak sendotzea\nZirkulazio Sistema: Biriketako eta Sistema Zirkuituetarako\nAD 536 - 6. Mendeko Ingurumen Hondamendia Euroaren Debo Zeloaren\nZergatik dago Haragi zuria eta Haragi iluna Turkiarra?\nWagnerren Parsifal: Opera Sinopsia\nSufi - Islamaren Mistikoak\nPSATen idazketa eta hizkuntz test berrikusi\nZer da Thrash Metal?


Omar Urbieta entrenatzailea omendu du Izarraitz Igeri Elkarteak bere egunean | El Diario Vasco\nAzpeitiaOmar Urbieta entrenatzailea omendu du Izarraitz Igeri Elkarteak bere egunean\nOmar Urbieta entrenatzailea omendu du Izarraitz Igeri Elkarteak bere egunean\nAZPEITIA. Jueves, 11 octubre 2018, 10:19\nIzarraitz Igeri Elkartearen eguna ospatu zuten pasa den asteburuan. Elkartea osasun-tsu dagoela ikusi ahal izan zen arratsaldean. Izan ere, partaidetza handia izan zen. Taldeko igerilariek, entrenatzaileek eta gurasoek igeriketa jaialdia egin zuten. «Probak giro ederrean eta lagun artean egin ziren», adierazi dute klubetik. Iluntzean, helduentzat tartea izan zen, behin haurrak erretiratuta, 100 lagun inguru bildu ziren afaltzera Ongi Etorri jatetxean. Afalostean, «momentu hunkigarriak», bizitzeko tartea izan zuten. Omar Urbietak entrenatzaile lanak uztea erabaki du eta omenaldia eskaini zieten taldeko kideek. Hasteko, Omarren igeriketako ibilbidea ikusteko aukera izan zuten bideo batean. Gero, lore sorta bat jaso zuen Maitere Arotzena eta Nerea Illarramendiren eskutik eta bukatzeko, Pablo Etxeberriak eta Oihana Goenagak aurreskua dantzatu zioten.\nDatorren denboraldirako aldaketa batzuk ere izango dira elkartean. Honela, Izarraitz igeri elkarteak talde inklusiboa izango du aurrerantzean. Ander Idoeta, Jurdan Arakistain, Iker Aizpuru eta Lander Uria izango dira ordezkariak eta bakoitzak Izarraizko txanoa jaso zuen zapatuan.\nUdaleko ordezkaria bertan izatea eskertu dute elkartetik eta Estitxu Elduaien kirol zinegotziari esker ona adierazteaz gain, «Azpeitiko igeriketa orain arte bezala laguntzen» jarraitzeko eskatu zioten.


Cueva del Murallón, sima Bedmar (JAEN) - Felix Ugarte Elkartea\nPublicado por Felix Ugarte Elkartea | Nov 17, 2011 | Salidas Espeleología | 1 |\n2008 geroztik barrunbe hau esploratzen daramaten Granadako Iliberis taldeen gonbitea onartuz eta desinstalatzen hasi aurretik, argazki erreportai bat egitea nahi zutenez, espeleofotoko beste hiru kideekin izan naiz asteburu honetan, Andaluziako lurraldean, Jaeneko Sierra Máginan hain zuzen ere, 13 kideko koadrila polit bat osatuz, beste hainbat talde espeleologikotik ere etorrita: Niphargus, Adema eta independente batzuekin.\nHerriko etorkinen seme-alaben egoitzan ostatu ginen, eraikuntza hau oliba-jasoaldia hasi aurretik aprobetxatuz. Espeleo koadrila jator honek primeran zaindu eta mimatu gintuen, izar askoko hotel baten egon bagina bezala.\nBedmar herriaren gainaldeko harkaitzetan, horma bat ikusten da pareta erdian, arroka zulo handi bat estaltzen. Honek eraikuntza arraroa dirudi lurretik hamarka metroko altueran dagoela kontutan hartuz eta sarreratik igaro ezin dela kontuan hartuz.\nGaztelu berritik abiatuta, harkaitzaren atzeko maldatik igo eta haitzuloaren gainaldeko gailurrean topatuko degu sistema honen beste sarrera, Bedmar leizea, 50 cm-ko aho txiki batekin eta gours handiko galerian elkartzen dena. Eraikuntza zahar baten arrastoak emango digu amildegia jaisteko puntuen erreferentzia. Bertatik, herriko eta inguruko ikuspegi zoragarriak gozatu ahal izango ditugu. Metro gutxi batzuk behera rappelatuz, eta pasamanos baten ondoren kokatzen zaigu Murallón haitzuloaren sarrera.\nSarrerako hormetan itsas fosilen maskorrak ikus daitezke. Orain dela 10 mende arabiarrek eraiki zuten eraikuntza leku honetan eta eskala bidez igoko ziren gaztelu zaharretik. Barne urruneko galerietan hainbat inskripzio arabiarrak ikus daitezke aintzirak agertzen diren eremuetan, barrunbeko ur putzuak urtegia bezela erabiltzen zituela adieraziz.\nSarrerako hormaren ondotik lehenengo putzuraino jaitsi behar da, hautsez betetako katazuloa gainditu ondoren. Zutabe handi batean hasiko da 20m-ko bertikal honen instalazioa, gours handi bateraino (hemen elkartzen da leizeko ibilbideekin). Koladan dagoen arrail txiki bat zeharkatuz, logura gelara iritsiko gera eta 15m-ko hodi bat eskalatu eta ondoren berehala jaitsi behar da igotakoa (beroaren ibilera), putzu politera iristeko. Hemendik aurrera, barrunbea (lehen fosila eta lehorra) aldatzen da eta formazioak gero eta ederragoak dira, giro umelean. Izugarria da aragonitoen gela (-63m-ko kotan) kaltzita mugikorrezko konoekin, baita uraren presentzia barrunbeko leku desberdinetan. Oso polita ere Mirarien gela.\nEstalaktita, estalagmita eta zutabe ugari daude galeri guztietan baita eskuraezin edo oso estuak diren zulo asko horma eta sabaietan, labirintoen formekin. Barrunbeko progresioa gorabeheratsua eta oso atletikoa da. Tenperatura nahiko altuan dago eta bazter batzuetan ez da zaila 18º C gainditzea, burik eragozpen asko sortuz.\nEzusteko galanta jaso genuen haitzulotik irten ginenean, gutako bi kotxeen leihoak hautsi eta lapurtu baitzizkiguten. Dirudienez, benemeritakoek kontrolpean dute asuntoa. Sustoa pasata, ez ditugu ahaztuko hegoaldean egindako lagun eta kontaktu berriak. Atsegin handiz eta nahi degunean beso zabalik hartuko gaituzte hainbat bisita egiteko eta hauexek proposatu dituzte: Murtziako La Higuera leizea, Complejo Motillas Sierra de los Alcornocales-en, etab …\nAnterior Mejoras en la borda de Aralar\nSiguiente Cueva de Paño (Burgos)\nkokolo\tel 2011/11/18 a las 17:28\nLeku hori oso polita ikusten da. Baina interesgarriena inskripzio zaharra da. Esan al dizute zer esan nahi duen inskripzioa?


Iurre BIDEGAIN|2015/05/14 09:20|0 iruzkin Eguneratua:\nIurre BIDEGAIN|2015/05/12 13:45|0 iruzkin Eguneratua:\nNaiz|2015/05/11 15:40|0 iruzkin Eguneratua:\nMaiatzean antzerkia Maulen\nIulen GUIRESSE|2015/05/11 10:00|0 iruzkin | Eguneratua:\nMai en scène festibalak bere 13. edizioa ospatuko du. Aurten, bi partetan bereizia da. Lehena, maiatzaren 11 eta 12an iraganen da; eskolek edota eskolengandik egindako ikusgarriak emanak izango dira eta 14 eta 15ean karrikako antzerkiak izango dira.\nEstilo eta genero ezberdinetako emanaldia 5.000 musikarien eskutik\nNaiz|2015/05/08 12:45|0 iruzkin Eguneratua:\nEkitaldi hau 2016an ospatuko den XII. Europako Musika Eskolen Jaialdiaren inaugurazioaren aurrekaria izanen da. Ekimenean garai, estilo eta genero desberdinetako 30 egilek baino gehiagok hartu dute parte. Gonbidapenak «crowdfunding» bidez lortu ahal izanen dira.\nBilketa: euskal funtsak bateratzen dituen atari numerikoa\nKazeta|2015/04/30 15:20|0 iruzkin Eguneratua:\nBaionako Herriko Etxeak apirilaren 30an martxan jarri duen Bilketa atari numerikoa aurkeztu du. Horrek hogei unibertsitate edo museoren euskarazko 110.000 erreferentzia inguru bildu ditu.\nOrain arteko lemek EHZ-ren programazioa bideratuko dute\nIurre BIDEGAIN|2015/04/27 14:20|0 iruzkin Eguneratua:\nEHZ elkarteak festibalaren ibilbidearen hasieran zeuden partaideekin batera, egitaraua iragarri dute. Aurtengo edizioan, orain arte bildutako lemak programazioaren oinarri izanen dira. "Zaflakoak" banatuz, taldeak "deskubritzeari" garrantzia eman nahi izan diote.\nBaigorri, Nafarren arteko adiskidetzaz josia\nKazeta|2015/04/26 08:20|0 iruzkin Eguneratua:\nUrtero egutegiak dioen bezala, Baigorri milaka nafarren topalekua bilakatuko da. Nafarroaren Egunak euskal kulturaren aldeko aldarrikapenak eta ikurrak plazara aterako ditu.\nDantza, ikusgarriak, zinema eta difusioa, EKEren lehentasunak\nKazeta|2015/04/23 12:50|0 iruzkin Eguneratua:\nEuskal Kultur Erakundeak urteko bilan baikorra egin du. 2014. urtean 437 ekintza eraman ditu aitzina eta orotara 88 elkarte lagundu ditu. Aurtengo ardatzak finkatu ditu: euskal dantza, gazteentzat zuzendutako ikusgarriak, euskal zinemagintza eta hedapenaren egituraketa.\nNafarroaren eguna: aztarnetatik, gaur egungo loraldira\nIurre BIDEGAIN|2015/04/23 08:20|0 iruzkin Eguneratua:\n1969. urtean lehen Nafarroaren Egunak "musika eta dantzako" lagunen arteko topaketa bat izan zenetik, bide luzea egin du gaur egun den hitzordu garrantzitsua bilakatzeko. Xan Leon Indartek ospakizunaren lehen aztarnak ezagutu ditu eta, urteak pasatu ondoren, gaur egun Basaizea elkartean dagoen Ramuntxo Bidartek hasierako baloreekin bat egiten du.\nOrria 77/ 80\nHiru euskal herritarrek Frantziako ohorezko legioa jaso dute


Tipulak | Online larre nekazaria | September 2019\nGaixotasunak eta tipulak: deskribapena eta tratamendua\n"Ay," tipula "esamoldea ez da hizkuntza ezaguna soilik, baina zoritxarrez, izaera tristea da. Elikagai iturri aberatsena eta giza gaitzak sendatzeko, tipulak, jakina, gaixotasunak eta izurriteen inbasioen menpe daude. Eta tipula mendian gizon batek landare ohikoena lagundu dezake.\nArku apaingarria. Egokitzapen egokia\nTipula (Allium) apaingarri bat lorategian landatzen da edertasunagatik, gertu eta, nolabait esateko, baratxuri eta tipuletako erlatiboa, hazten denean hazten dena. Munduan 600 tipula apaingarri mota daude. Tipulak jaten dira eta loreak miresten dira. Hauek dira epe luzeko loratzen diren lorerik sinpleenak.\nHoria horia eta bere kentzea\nImajina ezazu tipularik gabeko sukaldaritza ezinezkoa dela. Ia osagai erabilgarri hau ia plater guztietan erabiltzen da: lehenik eta behin, gozogintza, kontserbak, tipula gorri mermelada ere prestatzen dira. Hestabete tipulak izurriak direla eta. Badirudi tipulak baino ezer baino errazagorik ez dagoela. Hauek ez dira tomateak ez bitxiak edo atzerriko eztulak.\nNola hazten tipula berdea leihoan\nBadirudi, zergatik tipulak hazten ditugu etxean, ia edozein dendatan apaletan, nahiz eta neguan barazki ugari erosi ahal izango dituzu? Baina, hain zuzen ere, ikasgai honetan abantaila asko daude. Etxeko berdeak bitamina eta elikagai iturri osagarriak dira; janaria zoragarriak apaintzen du, beti freskoa eta hurbil dago, eta kostua ia doakoa da.\nBatun arkua: konposizioa, erabilera, propietate onuragarriak eta contraindicaciones\nTipula batunek zapore bikaina du eta oso erabilgarria da giza gorputzarentzat. Gure herrialdean, tipula hau ez da sukaldaritzan soilik hazten eta erabiltzen da, baita medikuntzan ere. Artikulu honetan arku batun zer den eta bere aplikazioa aztertuko dugu. Tipulak-batun: kalorien edukia, tatararen osaera eta elikadura-balioa, harea tipulak, baratxuri baratxuri, fistula. Izen horiek guztiak tipula-batun deitzen dira.\nTipula berdeen erabilera: propietate eta kontrako adierazpen erabilgarriak\nZer da plater ezagun bat dekoratzeko, itxura dotorea eman eta arrain-argi arina tipula berdearen luma baino hobea da? Laborantza soiltasun aparta dela eta (herrialdean, negutegian, etxeko leihatilan), produktu hau urte osoan freskoa kontsumitu daiteke, nahiz eta beste bitamina iturri ez daude eskuragarri.\nTipula batun barietate batzuen deskribapena\nNork ez dio gustuko zeure burua tipulaz berde goxoekin jateko mahaian. Bereziki planteatu baduzu. Artikulu honetan tipula-batun edo, hobeto esanda, barietate onenak aztertuko ditugu. Tipula-bonua ohiko bonbillaren altuera desberdina da bere hosto fistulatuen eta tipulen falta. Tipulak berdegunerako soilik landatzen dira.\nErlekuak: kaloria, erabilera, propietate onuragarriak eta contraindicaciones\nAskok maite dute zamak, gustu leuna, samurra eta goxoa delako, eta horrek ez du usain txarra kontsumitu ondoren. Gainera, berde eta tipulak ez dira malkoak xerratan sortzen, tipula ohikoenak ez bezala. Zer da igerilak Beraz, isilak, zer da? Txilota tipula familiaren landare iraunkorra da, eta horien tipula lobuloetan biltzen da eta horrek baratxuri itxura ematen dio.\nNola onartu tipulak, landareen nutrizioaren arau orokorrak\nTipula gogokoena lorezainen laboreak bat da. Urteko edozein unetan, platerek zapore pikantea bereizten diete, bitamina eta oligoelementuekin saturatu. Baina uzta ona bermatzeko, udako egoiliarrak tipulak nola elikatzen jakin behar du. Badakizu? Munduko elikagai arruntena - hots, tipulak.\nNola gorde tipulak neguan\nTipulak lorezain guztiak hazten dituzten laborerik ezagunenetako bat dira, edozein dela ere, klima-zona edo prezipitazioa. Uzta ondoren, sarritan arazoa tipulak biltegiratzen dira. Hondatutako produktuen arazoari begira, jabeek galdetzen dute: nola gorde tipulak galerak saihesteko?\nTipulak erabiltzea: onurak eta osasunerako kaltegarriak\nTipula - tipula familia iraunkorreko belar bat. Homeland landareak - Asia hego-mendebaldean. Landare labore arruntetako bat. Sukaldaritzan, medikuntzan, kosmetologian erabiltzen da. Badakizu? Antzinako egiptoarrek tipulak deitzen zituzten "jainkoen landarea", eta ziur asko mundu osoak hainbat estalitako tipula handi baten ondoren eraiki zen.\nNola eraginkortasunez aurre egiteko tipula euli\nUdako eta lorazain bakoitzaren ametsa uzta aberatsa eta zaporetsua da. Eta nola lor daiteke lore-laboreak, barazkiak hondatu eta produktibitatea nabarmen murrizten dutenean, amets bat lortzeko bidean. Sarritan, zure webgunean intsektu gogaikarriak ezabatzeko denbora eta ahalegina asko gastatu behar dituzu, hainbat metodo erabiliz.\nTipulina: kaloria, konposizioa, propietate onuragarriak eta contraindicaciones\nTipulin skoroda bezala ezagutzen da tipula edo tipulin, lorezainarentzako benetako aurkikuntza. Oso erabilgarria da, propietate sendagarriak ugari ditu, loreak apaintzen dituela, lorategi eta lorategiko landareen izurriak asko uxatzen ditu. Artikulu honetan tipula erabilgarriak eta zer motatako landare mota ezagutuko dituzu.\nNola hazten tipula: landatzea eta zaintzeko aholkuak\nTipulak nola hazten diren aholkuak, hasiberrientzako lorezainentzako eta lorezainentzako erabilgarria izan arren, baliteke interes eta jabe erabilgarriak eta esperientziadunak ere bai. Tipulak - ezinbesteko barazki bat gure mahaian. Ezinezkoa da plater batzuk imajinatu beharrik gabe. Freskoa, lehorra, saltsa, ozpinetakoak, ongailuak, kontserbazioa egiteko erabiltzen da.\nSlyzun arkua: propietate eta kontrako adierazpen erabilgarriak\nTipulen barietate guztietan, leku berezi bat slyzun arkua hartzen du, mangyre, drooping, glandular izenez ere ezagutzen dena. Uste da landareak ebakitzerakoan zukuak aukeratzeko aktiboki jaso duela. Malkoak antza duela esaten dute. Baratze landareetan landatutako landare gisa hazten da, baina baita lurzoru harritsuetan eta ekialdeko eta mendebaldeko Siberiako basoetan ere.\nTipula multzo desberdinak aukeratzea\nLurrean hazia landatzea, zure lorategian laboreak hazten eta biltzen dira gauza atsegina. Hazkunde prozesuaren behaketa zerbait merezi du. Hazitegi guztiak hazteko, zaindu behar dituzu, baina garrantzitsua da haziak aukeratzea. Lurrean erori zen lehenengoa udaberriko tipulak dira. Landare horren espezie ugari daude eta azpian tipula plantulen barietate onenak daude.\nTipulak botatzean oheetatik tipula garbitzea\nUzta uztaren kantitatea eta kalitatea, eta baita zenbat denbora gordeko den ere, tipulak behar bezala biltzen direnean araberakoa da. Hori da artikuluan eztabaidatuko dugu. Barazkiak oheetatik kentzen direnean barazki gehienak bezala, tipula guztiz heldu denean kendu behar da. Kasu honetan bakarrik, gustuen babesa eta barazkien biltegiratzea epe luzera dezakegu.\nTipula erakusketa plantulak gabe: hassle gabe hazten\nLorategirik ez dago tipulorik gabe. Erakusketa barietatea ezagunenetakoa da. Holandako ekoizpena. Eskertzen du bere gustu, errendimendu eta tamainu bikainengatik. Artikuluan Exibishen tipula zentratzen da eta hazia aberastasunez hazten da. Deskribapena eta ezaugarriak Barietate honetako bonbillak oso handiak dira, 120 eta 400 g arteko neurri handiak lor ditzakete.\nLandatzea herrialdean tipula motak\nSukaldaritzan, baita herri medikuntzan ere, garrantzi handia du ohikoak eta egunerokoak tipula eta baratxuri barietateen laborantzaren emaitza guztiak. Horregatik, lorezainen edo landare-ardogile bakoitzak bere lursailetan arduratsuan hazten ditu beren buruak eta beren maiteak, janari osasuntsuarekin, baina baita lorategiko dekorazio eder batekin edo ertz batekin ere.\nNola lortu uzta aberatsa Exichen\nGure herrialdeko lorazain ia guztiak tipulak tipulak hazten dituzte. Landare honen barietate maiteak bat Exibichene tipula da. Nola hazten landare landare-metodo hau eztabaidatuko dugu artikuluan. Deskribapena eta Ezaugarriak Tipula Erakusketa Holandako gure herrialdeko lurraldean sartu zen eta aspaldidanik popular bihurtu da udako egoiliarren artean.\nNola hazten tipula multzoak Uralean\nTipula sukaldaritzan gehien erabilitako barazki bat da. Nekazaritza arriskutsuaren baldintzetan laborantza arrakastatsua lantzeko faktore garrantzitsua da barietate egokia hautatzea eta zaintzea. Uralentzako barietate onenak Uralsentzako tipula-hazien aldaera onenak dira: Arzamas-lukovitsy 40 eta 80 g-tik hazten dira, forma luzea eta biribila dute, kanpoko eskalak kolore horiak dira eta barruan zuria da.\nCopyright 2019 \_ Online larre nekazaria \_ Tipulak


erabili.com / Enpresa / 2003-06-02 / 07:52\nGipuzkoako Antzuolan dagoen ELAY Taldearen Euskara Plana, orain hamar urte abiatu zen. Baina, ELAY askoz lehenagotik ere bazebilen euskarari enpresan sarbidea aurkitu nahian. Izan ere, Euskara Plana abian jarri aurretik, enpresaren barruan euskara bultzatzeko zenbait neurri hartu zituzten baina, lortu nahi zutena lortzeko, beste zerbaiten beharra zegoela ohartu ziren eta laguntza teknikoaren bila jo zuten Eusko Jaurlaritzako Hizkuntza Politikarako Idazkaritza Nagusira (gaurko Hizkuntza Politikarako Sailordetzara). Eusko Jaurlaritzak enpresa pribatuetan euskararen erabilera-planak (gerora mikroplangintza terminoarekin bataiatu direnak) abian jartzeko asmoa esku artean zuen garai hartan eta proiektu pilotutzat ELAYko plana hartzeko erabakia hartu zuen. Horrela jaio zen hamar urte bete dituen proiektua.\nHamar urte hauetako ibilbidean Euskara Planaren garabidean etenik ez da izan eta hori ELAY Taldeko kontseilari ordezkariaren, kudeatzaileen eta giza talde osoaren aldeko jarrera eta konpromisoaren adierazgarri garbia da.\nAzken hamar urteotan ELAY Taldeak hazkunde handia izan du: 1991n 149 langile ziren eta 2001ean ia bi halakotu egin zuen kopuru hori, 282 langile baitzituen. Horrez gain, beste zenbait aldaketa ere gertatu dira Taldean. Horien artean nabarmentzeko modukoak honako hauek ditugu: ELAY Industrial eta Trokelaytik 1996an beste bi enpresa sortu ziren (SEITRA eta BALZERS-ELAY) eta 1999an CELAY planta Mexikon abian jarri zen.\nHazkunde eta nazioartekotze prozesua arrakastaz burutu ditu ELAY Taldeak eta, aldi berean, Euskara Planean ere emaitza oparoak lortu ditu azken hamar urteko epealdian.\n1982an bi erabaki hartu ziren ELAYn euskararen normalizazioa bultzatu nahian: errotuluak eta barne-jarduerako agiriak bi hizkuntzetan izatea, beti ere, euskarari lehentasuna emanez.\n1987an hirugarren erabaki bat ere hartu zen: euskara ikasi nahi zuten langileei matrikula ordaintzea. Neurri horren ondorioz, bi langile hasi ziren euskara ikasten.\n1989an landutako "Normalizazio Plangintza" txostenean aurreko erabakiak bere osotasunean ez zirela bete ohartarazteaz gain neurri zabalagoak proposatu ziren, kanpo harremanetarako agiriak ere kontuan hartuz. Txosten horretan jasota dauden neurriak mailakatuta daude 2002. urtera arte. Epe-muga horri buruz hauxe dio 89ko txosten horrek: "Gaurkoz beste neurririk ezin da proposatu, egoera linguistikoa aldatzen doan tamainan aztertu behar dugulako. Azterketa berri hori egiteko 2002a data apropostzat hartzen da". Eta aurrerago: "2002an legedia nola dagoen begiratu behar, oraindik toki ofizial batzuetan ez dute euskara ofizialtzat hartu hemendik kanpora. Orduan finkatu beharko genuke zein edo zeintzu hizkuntzetan bidali beharko genukeen dokumentazioa".\nAzterketa horretatik abiatuta eta plangintza-asmoa aurrera ateratzeko behar ziren diru eta baliabideak aurrikusi ondoren, finantziazio eta laguntza teknikoa lortu asmoz, ELAYk Eusko Jaurlaritzaren orduko Hizkuntza Politikarako Zuzendaritza Nagusira jo zuen.\nBestalde, Eusko Jaurlaritzaren Euskararen Aholku Batzordearen baitan, lan-mundua aztertzeko sortutako berariazko batzorde-atalak, 1990eko apirilean emandako txostenean, lan-munduan eskuhartzeko egitasmoek jarraitu beharreko oinarrizko irizpideak finkatu zituen. Hizkuntza Politikarako Sailordetzak (orduan, Hizkuntza Politikarako Idazkaritza Nagusiak) ildo horri jarraituz, enpresa-munduan euskararen erabilera bultzatzeko proiektuak prestatu eta abian jartzeko eginkizuna hartu zuen hurrengo urteetarako.\n1991. urtean Eusko Jaurlaritzaren Hizkuntza Politikarako Sailordetzak eta Elhuyar Kultur Elkarteak hitzarmen bat sinatu zuten elkarrekin, ondorengo bost urteetan enpresetan euskararen erabilera sustatzeko proiektu pilotuak garatzeko.\nELAY Taldearen eskaera haintzakotzat hartu zen eta lehenengo proiektu pilotua bertan garatzea erabaki zen.\nELAY Taldea osatzen duten enpresetan, aldez aurretik, euskara ikasi eta erabiltzearen alde emandako urratsekin giro eta baldintza egokiak zeuden Taldeko enpresetan euskararen erabilera areagotzeko mikroplangintzak garatu ahal izateko. Bestalde, enpresaren jabe zein kudeatzaileek ere Euskara Planaren proiektua garatzeko asmo sendoa azaldu zuten. Beraz, kontuak honela, baldintza egokiak zituen ELAYk enpresa-munduan euskara indarberritzeko lehen saiakera bertan abiatzeko.\n1991n landu zen proiektuaren diseinu-txostena eta 1992an abiatu zen Euskara Planaren garapena.\nProiektuaren diseinua eta aurrelanak (1991-1992)\nProiektua abiatzeko lehen bilerak 1991ko otsailean egin ziren. Oinarrizko abiapuntua honako dokumentu hau izan zen: "Enpresetan euskararen erabilera areagotzeko plangintza: ihardunbide orokorra". Bertan, Euskara Planaren diseinu eta garapenerako ibilbidea, bideragarritasunerako irizpideak, datu-bilketarako argibideak, helburu eta bitartekoen sailkapena eta planaren komunikazio-beharrak agertzen dira.\nOtsaila-martxoa bitartean burutu zen enpresaren azterketa eta apirilean langileei inkesta egin zitzaien.\n1991ko irailean aurkeztu ziren hiru enpresetarako Euskara Planaren txostenak.\nUrte bukaera bitarteko hilabeteetan ELAYren eta Eusko Jaurlaritzaren artean hainbat bilera egin ziren kostuen banaketa adosteko.\n1992ko urtarrilaren 23ko Batzarrean onartu zen ELAYn Euskara Plana. 84 langilek hartu zuten parte bileran: 73k euskara-plana abiatzearen aldeko botoa eman zuten, 6k ezezkoa eta 5ek zuri.\nSEYTRAn 1992ko otsailaren 4ko Batzarrean onartu zen Euskara Plana. Parte hartu zuten langileak 30 izan ziren: 29k planaren aldeko botoa eman zuten eta boto zuri bakarra izan zen.\nBALZERS-ELAYn 1992ko otsailaren 4ko Batzarrean onartu zen Euskara Plana. 15 langilek hartu zuten parte: 14 aldeko boto eta boto zuri bat.\nEuskara Planean honela jaso ziren helburuak:\nEuskara lan-hizkuntza izatea.\nEuskararen erabilera sistematikoki garatzea.\nAlabaina, helburu nagusi horiek hiru mailatan lantzea proposatu zen:\nOinarrizko maila - Maila ertaina - Osotasun maila\nEuskara Planaren diseinuak honako helmuga hau ezarri zion proiektuari: hiru urteren buruan oinarrizko mailari zegozkion helburuak eskuratzea.\nEuskara Planaren garapenaren lehenengo aldia (1992-1996)\nHonako ezaugarri hauek izan zituen lehenengo aldiak:\nProiektu pilotua: euskara enpresan erabiltzeko metodologia lehen aldiz esperimentatzen.\nDenok batera ikasten: Esperientzia pilotua izanik, partaide, teknikari eta aholkularien arteko elkarlan estua.\nBarrura begirako lorpenak: Indarra barne-erabilerako helburuetan jarri zen. Kanpo-harremanetako helburuak lantzeko oinarri-falta sumatu zen.\nOrdu asko lanean. Jende asko zuzenean lanean. “Denok gara beharrezko”. Oso intentsiboa. Komunikazio-zirkulu eta euskalduntze-prozesuan langile asko eta ordu asko.\nHona hemen, urtez urteko hurrenkeran, euskararen aurrerabidean emandako zenbait urrats:\n1992ko urtarrilean mailakatze-probak euskalduntze-prozesuan parte hartu behar zuten langileei.\n1992ko otsailean monitorea kontratatu.\n1992ko martxoan komunikazio-zirkuluak martxan jarri.\n1993an alfabetatze-ikastaroak abiatu.\n1994ko ekainean inkestak egin ziren. Hau da, planak bi urte eta erdi bete zituenean.\n1994an egindako txostenean jasota dago BALZERS-ELAY-n hortik aurrera Euskara Batzordea izango dela euskara-planaren baitako lan-talde bakarra. Euskara Batzorde honek ez zuen era jarraituan lan egin 1998ra arte. 94ko koordinatzailearen txostenean ikusten da aurrera begira ez dela ez egituraketa ez eta sistematikarik planteatzen: hitzaldiak antolatuko dira enpresa barruan euskaraz, enpresako jendeak prestatuta eta bertako gaien inguruan.\n1995ean martxotik ekainera "komunikazio-zirkulu nahastuak" izendatu zirenak sortu ziren ELAYn eta SEYTRAn. Bertan euskaldun zaharrak euskara ikasten aritutakoekin batera ibili ziren. Helburua ez zen proiektuak lantzea, baizik eta euskara erabiltzeko ohitura berriak sortzea.\n95-96 bitartean ELAYn komunikazio-zirkulu bakarra zegoen departamentu guztietako hamahiru langilez osatua. Gerora, bakarrik, eta Euskara Batzorde bihurturik, aurrera jarraitzekotan. Komunikazio-zirkulu moduan otsailetik aurrera monitorerik gabe aritu ziren proiektuak lantzen eta ondoren (Euskara Batzorde bihurtuta monitorea zeukatenean) proiektuak garatzen zituzten eta monitoreari pasatzen zizkioten. Erantzukizun osoa Euskara Batzordeak bere gain hartzeko ohitura sortzea zen helburua.\n1996ko ekaina: Lehenengo hiru urteen balorazioa eta maila ertainerako proposamenak zituen txostena aurkeztu zen.\n1996ko ekaina: kanpo-harremanetan euskararen erabilera-mailari buruzko txostenak landu ziren hiru enpresetan.\n1996ko ekainetik aurrera monitorerik gabe garatu zen Euskara Plana.\nFase honetan, bereziki barne-harremanetako helburuak landu zirela esan dugu gorago. Aldi honen laburpen modura eta Euskara Planaren garapenaren adierazgarri, kanpo-harremanen azterketa jaso zuen txostenaren sarreran (1996) jasotakoa ekarriko dugu hona:\n"Barne-harremanetan lan handia egin da mikroplangintzaren epean eta emaitzak bistan genituen, baina kanpo-harremanen arloak emaitzak xeheago aztertu behar zirela baloratu genuen.\nArrazoiak ere nahikoa sinpleak dira. Batetik langileek beren euskal gaitasunarekin izan dezaketen segurtasun-falta eta bestetik ELAY taldeko planteamendua, hau da, lanean ahalik eta euskara gehien erabiltzea oraindik orain nahikoa arrotz dela bai arlo sozioekonomikoan, baita administrazioaren ihardueran ere. Beraz, langile hauek beren buruarekin konfidantza-falta somatzen dute zenbaitetan kanpora jotzen dutenean".\nEuskara Planaren garapenaren bigarren aldia (1996-1999)\nHonako ezaugarri hauek izan zituen bigarren aldiak:\nTrantsizioa, organizazioaz jabetzeko bidean, autonomiarantz.\nEz dago komunikazio-zirkulurik eta Euskara Batzordea da Euskara Planean lanean ari den talde bakarra. Lan-taldeen ordu-kopurua aurreko fasean baino askoz ere txikiagoa da.\nLangileen dedikazioa aldatzen ari da: talde espezifikoetan aritu beharrean, bere lanpostuari dagozkion helburuetan dedikatzen diote Euskara Planari denbora: esaterako, kalitate-departamentuak prozedura berriak landuko ditu.\nSistematizazioaren bila: politika orokorra eta prozedurak idatzi eta onartuko dira.\nBigarren aldian hiru enpresetan Euskara Batzordea izan zen lanean aritu zen talde bakarra. Horrez gain, ELAY eta SEYTRAko hainbat langile euskalduntzeko prozesuan ari ziren.\nHainbat tresna lagungarri zabaldu ziren enpresan:\n1999an, bat-bateko itzulpenetarako ekipoa. Batzar Orokorretan erabiltzeko.\nEuskara Planaren garapenaren hirugarren aldia (1999-2001)\nHonako ezaugarri hauek izan zituen hirugarren aldiak:\nEuskara Planaren heldutasuna. Enpresan txertatua.\nProzedurak martxan: horien araberako barne-ikuskaritzak burutu ziren; berriro ere, eredu.\nKanpo-harremanak ere helburu.\nSistematika eta arduradunen parte hartzearen ezinbestekotasuna.\nEuskara Batzordearen garrantzia: bera da Euskara Planaren kudeaketa eta jarraipena egiten zuen organo bakarra eta bertan departamentu-buru guztiek parte hartzen zuten.\nUzta jasotzen. Adierazle guztiak gorantz nabarmen.\nEuskara Batzordeak hiru enpresetan gero eta sendoago zeuden eta osaera eta bileren maiztasuna finkatuta zeuden.\nEuskalduntzeaz gain, hainbat langilek alfabetatzeko ikastaroa ere egin zuen.\nTaldeko enpresa guztietako harrera-protokoloetan Euskara Planaren inguruko informazioa txertatuta zegoen.\nEuskara Planak prozedura bihurtu\nProzedurak dira ELAY Taldeko enpresetako Euskara Planak kudeatzeko tresna. Prozedura hauek ELAY Talde osorako euskarari buruzko politika orokorrean txertatuta daude. Politika orokorra bat bera da Taldeko enpresa guztientzat.\nPolitika horren nondik norakoak zehazten dituzten dokumentuak honako hauek dira:\nET-001 "ELAY Taldearen euskararekiko Hizkuntza Politika". Bertan, euskarari dagokionez, ELAY Taldearen jarraibideak daude zehaztuta: lortu nahi diren helburuak.\nET-002 "Euskara areagotzeko hartutako erabakien bilduma". Euskara Batzordeak hartzen dituen erabakiak erregistraturik geratzen dira bertan.\nBada ELAY Talde osorako hirugarren dokumentu bat ere: ET-003 Agiria "Lantokietako Segurtasun Seinaleetako Hizkuntzaren gainean". Dokumentu honetan Jaurlaritzako Zerbitzu Juridikoek ELAYko Euskara Batzordeak gai horri buruz egindako kontsulta bati emandako erantzuna dago.\nOndoren, euskararen prozedurei buruzko xehetasun batzuk aztertuko ditugu bi multzotan. Alde batetik ELAY (ELAY Industrial, Trokelay, ELAY Zerbitzuak) eta SEYTRAko sistemak aztertuko ditugu eta bestetik BALZERS-ELAYkoa.\nELAY (ELAY Industrial, Trokelay, ELAY Zerbitzuak) eta SEYTRA\nEnpresa hauetan, ISO 9002 ereduaren arabera garatutako kalitate-sistema auditatuaren baitan lau prozedura integratu dira.\nHona hemen lau prozedura horien deskribapen laburra:\nPE-40.00.00 "Euskararen erabilpena". Onartze-data: 1999-06-23. Bertan zehaztuta dago nork osatu behar duen ELAY, ELAY Industrial eta Trokelayko Euskara Batzordea eta Seytrako Euskara Batzordea (lanpostuen arabera definitu dira batzordekideak, alegia, arduradun guztiek osatuko dute Euskara Batzordea) eta euskara batzorde horiek izango direla, Zuzendari Orokorraren baimenez, erabakiak hartu eta betearazteko ardura zuzena dutenak. Era berean, Zuzendari Orokorraren erantzukizunen artean honako hau dago zehaztuta: "Euskara ez dakiten langileek, ELAY Taldean lanean aritzeko behar dituzten baliabideak segurtatu".\nPE-40.01.00 "Idatzizko agirien egiaztapen eta jarraipena". Onartze-data: 1999-06-23. Bertan zehaztuta dago: "euskarazko gaitasuna duten langile guztiei barne funtzionamendurako agiri guztiak euskaraz bete ditzaten proposatzen zaie". Beren lanean euskaraz idatz dezaketenak zeintzuk diren zehazteko nomina banatzeko erabiltzen den irizpide berbera erabiltzea aurrikusita dago. Agiri bakoitzaren 20 lagin hartuko dira ikuskaritza egiteko eta hortik euskaraz betetakoen batezbestekoa aterako da. Aurrerago, berriz, menu eta izenburuak, txostenak (beti ere barne-funtzionamendura zuzenduak) eta kontratazioari lotutako dokumentazioa.\nPE-40.02.00 "Hizkuntza-paisajean euskararen erabilpena". Onartze-data: 99-06-23. Bertan, makinetako aginte-errotuluak, toki-errotuluak, segurtasun-errotuluak, ohar-tauletako informazioa eta ikastaroetako materialari buruzko erabakiak daude jasota.\nPE-40.03.00 "Euskararen ahozko erabilpena". Onartze-data: 1999-06-23 Bertan, lan-harremanak, ikastaroak, batzar orokorrak, Euskal Herriko bezero eta hornitzaileak, bisitak eta kanpo-agerpenetan zein jokabide hartuko den dago zehaztuta. Era berean, Zuzendari Orokorraren erantzukizunen artean honako hau dago jasota: "Euskarak ELAY Taldean laneko istilu bat sortuko balu, enpresa iritzia ezarri".\nBeste prozedura batzuk ere egokitu behar izan dira prozedura guztiak bat etorri daitezen Euskara Planarekin. Esaterako, PT-6.02.00: EVALUACIÓN DE SUBCONTRATISTAS prozeduran Euskara Planaren ondorioz honako aldaketa hau egin da 2000-02-29ko datarekin:\nToda la documentación generada (escrita y paisaje lingüístico) así como las conversaciones mantenidas para poder llevar a cabo lo definido en este procedimiento se hará de acuerdo a lo establecido en los procedimientos PE-40.00.00 "Uso del euskara", PE-40.01.00 "Comprobación y seguimiento de documentos", PE-40.02.00 "Uso del Euskara en el paisaje lingüístico" y PE-40.03.00 "Uso oral del euskara".\nAzkenik, bada beste dokumentu bat, politika orokorraren osagai garrantzitsua hau ere, eta prozedurekin lotura duena: "Euskararen erabilpena ELAY Taldean: Langilego guztiaren erantzukizun nagusiak". Dokumentu honek, beste zenbait betebeharren artean, honako hau ezartzen du: "Euskarako prozedurak ezagutu, errespetatu eta okerren bat edota hobekuntzaren bat aurkitutakoan bere saileko arduradunari edo Euskara Batzordeko Idazkariari jakinaraztea".\nISO 9002 ereduaren arabera garatutako lau prozedura landu dira, baina enpresa honetan ez dira sistema auditatuan integratu:\nPE-00 "Euskararen erabilpena". Onartze-data: 2001-01-15. Bertan zehaztuta dago nork osatu behar duen Euskara Batzordea (pertsonen izenak) eta batzorde hori dela, Zuzendari Orokorraren baimenez, erabakiak hartu eta betearazteko ardura zuzena duena.\nPE-01 "Euskararen idatzizko erabilpena". Onartze-data: 2001-01-15. Bertan, barne eta kanpo-harremanetan erabili beharreko formulario, testu labur, txosten edota informatikako menuak euskaraz erabiltzeko proposamena dago, bereziki azpimarratuz lehenengo hartzailearen hizkuntza-gaitasuna. Hau da, hartzailea euskalduna bada, BALZERSeko langile euskaldunari euskara erabiltzea eskatzen zaio. Bertan ezarrita dago ikuskaritza urtean behin egingo dela "helburuen adierazleak" deituriko formatua erabiliz.\nPE-02 "Hizkuntza-paisajean euskararen erabilpena". Onartze-data: 2001-01-15. Bertan, makinetako aginte-errotuluei, toki-errotuluei, segurtasun-errotuluei, ohar-tauletako informazioari eta ikastaroetako materialari buruzko erabakiak daude.\nPE-03 "Euskararen ahozko erabilpena". Onartze-data: 2001-01-15. Bertan, lan-harremanak, ikastaroak, batzar orokorrak, Euskal Herriko bezero eta hornitzaileekin, bisitekin eta kanpo-agerpenetan, euskararen erabilerari dagokionez, nola jokatu behar den dago finkatuta.\nEuskara Planaren emaitzak ELAY Taldean\nEuskara Planaren emaitzak neurtzeko, enpresa guztietan ez dira datu berberak lortu; izan ere, kasu batzuetan datu gehiago eskuratu baitira.\nEuskara Planaren emaitzak BALZERS-ELAYn\nGuztira BALZERSen 1992tik 2001era arte Euskara Planaren garapenerako (Euskara Batzorde, Komunikazio Zirkulu eta Alfabetatzeko eginkizunetan) 2.521 ordu erabili ziren (1992an BALZERSek 22 langile zituen eta 2001ean, 39). Emaitzak, berriz, honakoa hauek izan dira:\nAhozko komunikazioa: 1992an euskarazko ahozko komunikazioa %74koa zen; 2001ean, berriz, %90ekoa.\nAhozko komunikaziorako gaitasuna: lanpostuaren ahozko eginkizunak euskaraz betetzeko gaitasuna %100 izan da langile guztiena 1992tik 2001era arte.\nIdatzizko komunikazioa: 1992an euskarazko idatzizko komunikazioa %10 zen; 2001ean, berriz, %67.\nIdatzizko komunikazio-gaitasuna: lanpostuaren idatzizko eginkizunak euskaraz betetzeko gaitasuna %35ek zeukan 1992an; eta 2001ean, %78k.\nEuskara Planaren emaitzak ELAYn\nGuztira ELAYn 1992tik 2001era arte Euskara Planaren garapenerako (Euskara Batzorde, Komunikazio Zirkulu eta Alfabetatzeko eginkizunetan) 31.578 ordu erabili ziren (1992an ELAYk 101 langile zituen eta 2001ean, 184). Emaitzak, berriz, honako hauek izan dira:\nAhozko komunikazioa: 1992an euskarazko ahozko komunikazioa %23koa zen 2001ean, berriz, ez dago daturik.\nAhozko komunikaziorako gaitasuna: lanpostuaren ahozko eginkizunak euskaraz betetzeko gaitasuna 2000. urtean langileen %80k zeukan.\nIdatzizko komunikazioa: 1992an euskarazko idatzizko komunikazioa %4 zen; 2000. urtean, berriz, %90.\nIdatzizko komunikazio-gaitasuna: lanpostuaren idatzizko eginkizunak euskaraz betetzeko gaitasuna %79k zeukan 2001. urtean.\nMakinen errotulazioa: 1992an makinen errotulazioa erdara hutsean zegoen; 2001ean, aldiz, %59 zegoen euskaraz.\nMakinen softwarea: 1992an makinen sofwarea erdaraz besterik ez zegoen; 2001ean, berriz, %77 zegoen euskaraz.\nBilerak: 1992an egin ohi ziren lan-bilera guzti-guztiak gazteleraz ziren; 2001ean, berriz, %77 euskaraz egin ziren.\nEuskara Planaren emaitzak SEYTRAn\nGuztira SEITRAn 1992tik 2001era arte Euskara Planaren garapenerako (Euskara Batzorde, Komunikazio Zirkulu eta Alfabetatzeko eginkizunetan) 9.732 ordu erabili ziren (1992an SEYTRAk 47 langile zituen eta 2001ean 73). Emaitzak, berriz, honakoa hauek izan dira:\nAhozko komunikazioa: 1992an euskarazko ahozko komunikazioa %18; zen 2001. urtean, berriz, ez dago daturik.\nAhozko komunikaziorako gaitasuna: lanpostuaren ahozko eginkizunak euskaraz betetzeko gaitasuna %78k zeukan 2001. urtean.\nIdatzizko komunikazioa: 1992an idatzizko komunikazioa erabat zen erdaraz; 2001. urtean, berriz, %72 euskaraz idatzi zen.\nIdatzizko komunikazio-gaitasuna: lanpostuaren idatzizko eginkizunak euskaraz betetzeko gaitasuna %60k zeukan 1999. urtean; eta 2001ean, bi urte geroago, %79 ziren euskaraz idazteko gai ziren langileak.\nMakinen errotulazioa: 1992an makinen errotulazioa erabat erdaraz zegoen; 2001etik, aldiz, makinen errotulazioa erabat dago euskaraz (%100).\nMakinen softwarea: 1992an makinen sofwarea erdaraz besterik ez zegoen; 2001ean, berriz, %87 zegoen euskaraz.\nBilerak: 1992an egin ziren lan-bilera guzti-guztiak gazteleraz izan ziren; 2001ean, berriz, %18 euskaraz izan ziren.\nGiza taldearen balorazioa\nELAYko giza taldeak Euskara Planari buruz zuen iritzia jakiteko 2001. urteko udazkenean proiektu bat egin zen.\nProiektuak honako helburu hauek izan zituen:\nHelburu nagusia: ELAY Taldeko giza taldeak Euskara Planaren prozesua hamar urtez etengabe elikatu, baloratu eta bizirik mantentzeko egindako ekarpena jaso eta giza talde horri berriro zabaldu. Era berean, hiru helburu estrategiko ere izan zituen egitasmoak:\nELAY taldeko giza taldeak Euskara Planarekin egindako ibilbidearen eta honen garrantziaren ikuspegi osatua izatea.\nNorbanako bakoitza ibilbide edo prozesu horretan egindako ekarpenaz jabetzea.\nEtorkizunean Euskara Planarekin aurrera jarraitzeko talde mailan eta banaka motibatzea.\nGiza taldearen balorazio kualitatiboa jasotzeko bost bilera egin ziren bertako langileekin. Bilera hauetan bulegoetako eta lantegietako langileek parte hartu zuten eta Euskara Planean era desberdinean parte hartutako pertsonak kontuan hartu ziren. Honako parte hartze mota hauek, hain zuzen ere: Euskara Batzordeko kideak, komunikazio zirkuluetako kideak, euskara-klaseetan edota alfabetatze-taldeetan ibilitakoak, zuzenean parte hartu gabekoak eta langile berriak.\nBilera hauek honako helburu hau izan zuten: bilerako partaideek Euskara Planari buruz ikuspegi osatua eta integratzailea eraikitzea, hamar urte atzera begira eta hamar urte aurrera begira, bakoitzak bere esperientzia eta iritziak azalduz ikuspegi orokor hori osatu ahal izateko.\nHonako hauek izan ziren egindako bilerak:\nBALZERS-ELAY. Bilera bakarra. Euskaraz. 14 pertsonak hartu zuten parte.\nSEYTRA. Bilera bakarra. Gazteleraz. 13 pertsonak hartu zuten parte.\nELAY. Hiru bilera:\n- ELAY 1. Produkzioko langileak. Gazteleraz. 18 pertsonak hartu zuten parte.\n- ELAY 2. Euskara Batzordea. Euskaraz. 10 pertsonak hartu zuten parte.\n- ELAY 3. Bulegoetako langileak. Gazteleraz. 17 pertsonak hartu zuten parte.\nHiru bileretan euskaldun eta erdaldunak bilera berean parte hartzea izan zen asmoa, ikuspegi ezberdina izan zezaketen pertsonek elkarrekin lan egiteko. Bilera horietan hizkuntza nagusia gaztelera izan zen.\nBileretako ondorio batzuk:\nEuskara Planaren prozesuari eta emaitzei buruzko informazio-maila, orokorrean, ona zen.\nEuskara Planaren egituraketari buruzko informazio-maila orokorrean, ona zen.\nEuskara Planaren prozesuaren "garrantzi"ari buruzko iritzia ez zen homogeneoa. Askorentzat "garrantzitsua" zen eta eredu izatearen kontzientzia zeukaten. Beste zenbaitentzat aldiz, "normala" zen eta egindakoak ez zuen halako garrantzirik.\nEuskara Planaren emaitzei buruzko iritzia ez zen homogeneoa. Askorentzat asko zen lortutakoa eta harrotasuna eta poza sentitzen zuten. Beste zenbaitentzat aldiz, asko zegoen oraindik egiteko eta horixe zen zailena.\nIdatzizkoan lortutako erabilera-mailarekin esaterako, batzuk harro ageri ziren, baina beste zenbaitentzat hori zen lortzen errazena. Azken hauentzat, ahozko erabilerak garrantzi handiagoa zeukan eta arlo horretan emaitzak ez zirela hain onak izan uste zuten.\nOrokorrean oso balorazio positiboa egin zen euskalduntze-prozesuan egindako ahalegin eta lortutako emaitzekin. Parte hartu zuten askorentzat eta solaskide ziren hainbat euskaldunentzat bizipen aberasgarria izan zen hainbat ikuspuntutatik: hizkuntzaren indarberritzeaz gain, harreman berriak gauzatzeko bidea izan zelako.\nProzesuan zehar egindako jarduerek nekea ere eragin zuten, baina inolaz ez etsipena. Alderantziz, poza eta harrotasuna izan ziren bileretan azaldutako sentimendu nagusiak.\nAurrerantzean ere lorpen handiagoak eskuratuko zituztela uste zuten bilakide gehienek. Horretan zalantzarik ez zeukaten: egindako lana oinarrizkoa zen eta urteak aurrera joan ahala, ziur zeuden euskara enpresako hizkuntza nagusia izango dela.\nEuskara Planaren prozesuan zehar ikasitakoa oso garrantzitsua zen guztientzat: taldearekiko eta euskararen etorkizunarekiko konfiantza nabariak ziren bilerakide guztien artean: "saiatuz gero, posible dela" eta antzekoak agertu ziren bilera-talde gehienetan.\nAurrerantzean, ELAYko Euskara Planaren emaitzetan inguruaren eboluzioak izango zuen eraginarekin jabetuta zeuden. Gainontzeko enpresa eta erakunde publikoek egingo zituzten urratsen araberakoa ikusten zuten beren ondorengo urteetako garabidea.\nNorbanakoengan Euskara Planak izandako eraginari buruz, balorazio negatibo gutxi jaso ziren. Baziren, hala ere, dokumentu eta idatziak euskaraz zeudelako, bere burua lehen baino mugatuago sentitzen zuten langile batzuk.\nHona hemen bilera hauetan, atzera begira, Euskara Planari buruz egin ziren zenbait adierazpen hitzez hitz jasoak:\n"Asmoan sinistu egin dugu eta norberak bere helburu pertsonalak jarri ditu".\n"Konpromiso sendoekin gauzak alda daitezke".\n"No entender lo que antes entendía (porque ahora está en euskera)".\n"He aprendido primero a hacerlo en euskera y luego a traducirlo al castellano porque es más fácil así".\n"Garapen profesionala eta pertsonala euskaraz".\n"Gehiengoaren adostasunaren emaitza izan da".\n"Zuzendaritzaren papera: babesa".\n"Sistematizatzea beharrekoa da".\n"Beldurra sentitzen da batzuetan ulertuko al dit?".\n"Beharrezkoa da ondo definitutako proiektua izatea".\n"Beti alternatibak aurki daitezke zailtasunak agertzen direnean".\n"Gogorra: muchas reuniones".\n"Cansado: muchas horas".\n"Se trata de usar el euskera cada vez más y vivirlo".\n"Es una forma de aprendizaje y uso del euskera".\n"ELAYn sartu nintzenean harritu egin ninduen planak eta oraindik ere badagoela jendea indarra duena horrelako proiektu bat jendeari inkulkatzeko".\n"He aprendido muchas palabras y expresiones que siempre he escuchado y ahora empiezo a entender".\n"Es un gran avance en el aspecto lingüístico aunque es una limitación en el aspecto personal".\n"Limitación en las reuniones: los euskaldunberris se sienten limitados".\n"Es sumar lo individual y lo colectivo".\n"Poner en contacto con el euskera a gente que nunca lo había hecho".\n"Satisfacción por ser capaz de leer en euskera".\n"Es la base para un después".\nEuskara Planaren etorkizuna ELAY Taldean\nELAY Taldeko langileekin egin ziren bost bileretan Euskara Planaren etorkizunari buruzko galderak ere landu ziren.\nLaburbilduz, honako iritzi hauek nabarmendu daitezke:\nEuskara Planak jarraipena izango duela ez zuten zalantzan jartzen.\nELAY Taldeko barne-bizitzan euskara nagusi izango dela ez zuten zalantzan jartzen.\nEzarrita dagoen sistemaren (prozeduren) ondorioz, arlo guztietan, baina bereziki idatzizkoan, adierazle guztiek goranzko joera izango dutela segurutzat jotzen zuten.\nOndorengo urteetako bilakaera beste eragile batzuen (administrazio publikoaren, zein enpresen) araberakoa izan daiteke: gizartean, erakundeetan eta ingurunean euskararen erabilerak aurrera egiten duen neurrian ELAY taldeko enpresek ere aukera handiagoa izango dute euskararen erabilera areagotzeko.\nHona hemen etorkizunari buruz bileretan jasotako iritziak:\nBALZERS-ELAYko Euskara Plana hamar urte barru\n"Euskararen barne-erabileraren eta kanpo-erabileraren arteko oreka handiagoa lortuko dugu. Orain kanpo-harremanetan erabiltzea zaila da eta horrela jarraituko du gizartean gauzak gehiago aldatzen ez badira. Kanpoan gehienak ez daude prestatuta eta kanpotik eskuratzen ditugun erremintek ere ez digute askorik laguntzen. Nolanahi ere, uste dugu 10 urte barru, kanpo-harremanetan euskara erabiltzeko beldur gutxiago izango dugula eta hainbat bezerorekin euskaraz arituko garela lanean".\n"Barneko erabilerak gure buruarengan konfiantza handiagoa emango digu, kanpo-harremanetan ere erabiltzeko. Guk barrukoa lantzen jarraitzen badugu, horrek derrigor ekarriko du kanpoko harremanetan ere euskara erabiltzea".\n"Gure Euskara Plana zabalduz joango da ingurunean eta beste batzuk, eta horien arteak bezeroek ere, euskara gehiago erabiliko dute".\n"Ez bakarrik enpresek, gizarteak ere eskatuko du euskara gehiago erabiltzea. Hor ditugu adibidez, Eusko Jaurlaritza, MCC eta udalak (hainbat udaletatik euskarazko harremanak eskatu dizkigute)".\n"Euskara Batzordea berritua egongo da. Jende berria ariko da Euskara Plana bultzatzen".\n"Datozen hamar urteetako erronka trebakuntza (lanerako hizkuntza gaitasuna lortzea) eta erremintak, bereziki softwarea, euskaraz eskuratzea izango da".\n"Ditugun tresna berriekin (prozedurak) euskararen idatzizko erabilera gora etorriko da".\n"Enpresan sartzen diren langile berriei hobeto trasmitituko diegu Euskara Plana. Agian, orain arte, ez dugu asmatu eta sartzen diren berriek ez diote garrantzirik ematen egin dugun lanari. Langile berriak gehiago inplikatu behar ditugu".\n"Hasieran, orain dela 10 urte, lan eta esfortzu handia egin genuen eta gauza asko aldatu ziren, baina gero geratu egin gara indarra galduz. Orain Euskara Batzorde berriarekin berriro aurrera goaz".\n"Euskara gure gestio-modeloan integratu behar dugu".\nELAYko Euskara Plana hamar urte barru (ELAY1)\n"Por inercia, el uso escrito del euskara alcanzará el 100%. Ya hemos cambiado el chip. De todas maneras, ya hemos mejorado mucho y a partir de ahora va a ser más difícil mejorar. Los procedimientos aprobados impulsarán sin duda este aspecto".\n"En el uso oral hay un componente más personal. No es como el escrito. En este terreno lo que se alcance puede ser más variable. Nos faltan datos actualizados sobre el uso oral".\n"Existe un problema: entre euskaldunes se habla también en castellano. Otro problema: a los euskaldunzaharras les cuesta hablar en euskara a los euskaldunberris. No saben cómo hablarles”.\n"Tiene que continuar el funcionamiento de la Comisión de Euskara".\nELAYko Euskara Plana hamar urte barru (ELAY2)\n"Euskara Planik ez egotea. Euskara normala delako".\n"Geratzen zaiguna da zailena. Hemendik aurrera emaitza hobeak lortzeko gero eta gauza zailagoak egin beharko ditugu".\n"Lan gutxiago izango dugu, euskaraz bakarrik funtzionatu ahal izango dugulako".\n"Kanpoan ere normalizazioa areagotu egingo da".\n"Ahozkoa ere landu behar dugu. Ahozkoan erabilera sendotzen ez bada, Euskara Planak atzera egin dezake".\nELAYko Euskara Plana hamar urte barru (ELAY3)\n"Los trabajadores nuevos serán euskaldunes y así se irá incrementando el porcentaje de vascoparlantes".\n"Los indicadores de los objetivos recogidos en los procedimientos seguirán mejorando".\n"El aspecto del uso oral es más difícil. Sería necesario cuantificarlo".\n"Cuanto más sepamos, más lo hablaremos".\n"Hay que implicarse. Los logros están en función de ello. No es un tema de dirección".\n"El entorno también invierte en euskara y eso también va a ayudarnos a nosotros".\n"El uso oral tiene mayor dificultad en las reuniones; cuando hay que matizar, lo hacemos más fácil en castellano".\n"Este aspecto del uso oral será más fácil para las personas que hayan estudiado en euskara".\nSEYTRAko Euskara Plana hamar urte barru\n"Menos problemas para las comunicaciones exteriores en euskara. El exterior también evolucionará y eso nos ayudará. Las fábricas de alrededor también evolucionarán".\n"Tendremos emigrantes de otros países. ¿Qué papel jugarán en cuanto al euskara? La mano de obra especializada euskaldun va a tener que buscar trabajo fuera, porque aquí no habrá trabajo para todos".\n"El Plan de Euskara es un plan de futuro; es una plataforma".\n"Tendremos un plan de acción más concreto y menos amplio después de haber creado la base".\n"Las reuniones como ésta serán en euskara".\nELAY Taldeko Euskara Plana bide erakusle eta bidegile\nELAY Taldeko Euskara Planaren ibilbideari egiten ari garen azterketa honetan ezinbestekoa da planak lortu dituen beste bi alderdiri erreparatzea. Lehenengoa, Euskal Herriko beste enpresa eta organizazioetarako metodologia landu eta probatzearen ondorioak lirateke. Bigarren, euskararen mugetatik at, ahuldutako beste hizkuntzak indarberritzeko saioetan izan duen oihartzuna.\nLehenengoarekin abiatuko gara. Eusko Jaurlaritzako Hizkuntza Politikarako Sailordetzak prozesuari egin dion gertuko jarraipen eta ebaluazioaren bidez, ELAY Taldean erabili den metodologia, hizkuntza interbentziorako eredu bihurtu da. Gaur egun, Eusko Jaurlaritzaren Hizkuntza Politikarako Sailordetzak enpresetan euskara planak garatzeko martxan duen programak ELAY Taldean erabili den plan-mota du oinarrian: tokian tokiko egokitzapenak eginez, parte hartze zabalaren oinarrizko irizpidean sustraiak dituen organizazioan txertatutako "sistema"ren paradigma erabiltzen da eskuhartze-mota hauetan.\nEzagutzatik erabilerara pasatzeko norbanakoaren eta organizazioaren hizkuntza-ohiturak aldatzeko enpresan errotu beharra dauka Euskara Planak. Horretarako sistema koherente eta bideragarria antolatu behar da, ELAY Taldeak bere buruari eman dionaren moduan. ELAY Taldeko zuzendaritzako kideek beraiek egin dute horren aurkezpen publikoa hainbat forotan: Udako Euskal Unibertsitateko Soziolinguistika Ikastaroan, Eusko Jaurlaritzak Zamudioko Parke Teknologikoan enpresentzat antolatutako ekitaldi batean, etab.\n2002. urtean, metodologia honen bidez Euskara Planak lantzen ari ziren enpresa eta organizazioak 42 ziren Euskal Autonomia Erkidegoan.\nAzkenik, euskararen mugetatik at, beste hizkuntza minorizatuen biziberritze-planetan izan duen oihartzuna ere aipagarria da: ELAY Taldekoek zuzeneko harremanak izan dituzte Gales eta Québec-eko Hizkuntza Politikarako arduradunekin, Eusko Jaurlaritzaren eskutik egindako bisiten bidez.\nELAY Taldean Euskara Planak lortu duen arrakasta ondorengo oinarrien gainean dago eraikita:\nEuskara Planak egin duen ibilbidean urratsez urrats helburu mailakatuak erabili badira ere, zuzendaritza eta langileek hasieratik argi eta garbi izan dute azken helburua: euskararen erabilera osoa.\nProiektuaren helburua bere sorreratik ELAY Taldean\neuskaraz funtzionatzea izan da.\nHelburu konpartitu horrek justifikatu, azaldu eta ahalbidetu ditu ondorengo puntuetan aipatuko diren gainerako gakoak:\nEuskara Planaren prozesuak ez du etenik izan. 1991n abiatu zenetik, ez eta aurreko urteetako ekintzak kantuan hartuta ere, taldean etengabea izan da prozesuari eta emaitzei buruzko hausnarketa eta neurri berriak martxan jartzea.\nGiza talde osoaren adostasuna eta konpromisoa. Jabeek, kudeatzaileek eta langileek ere, orokorrean, tinko eutsi diote urtez urte Euskara Planarekiko konpromisoei.\nKontratazio berrietan euskarazko gaitasuna ezinbesteko baldintza izan denez, euskal hiztunen batezbestekoak gora egin du. Errealitate horren ondorio zuzena da euskararen erabilerarako baldintza objektibo egokiak izatea enpresako komunikazio-sareetan. Kontuan hartu behar da ELAY Taldeak Antzuolan dituen lantokietako langile-kopurua 1991n 149 zela eta 2001ean, aldiz, ia bi halakotu egin dela kopuru hori eta 282 langile izatera heldu direla. Ondorioz, kontratazio-politika oso tresna garrantzitsua izan da Euskara Planarentzat oinarrizkoa den aldagai batean.\nProiektuaren lehen urratsean (1992-1996) egindako lana, sistematizatu eta enpresa-politika bihurtzeko bidea aurkitu du ELAY Taldeak: euskararen erabilera arautzen duten lau prozedurak, eta bereziki, sistema auditatuaren baitan integratu izanak oso emaitza onak ekarri ditu eta etorkizunerako oinarri sendoak jarrita utzi ditu.


Paisaia Planeko ekintzak lehenesteko aukera dute urnietarrek martxoaren 1 arteUrnietako udala | Urnietako udala\nPaisaia Planeko ekintzak lehenesteko aukera dute urnietarrek martxoaren 1 arte\nUrnietako Paisaia Plana garatu duen Araudi enpresak buruturiko lana eta proposatzen dituen hobekuntzak aurkeztu zituen otsailaren 11n Lekaio kultur etxean herritarren aurrean. Aurkezpenean azaldu zuen moduan, Paisaia Planak gomendioak ematen ditu Urnieta herri jasangarriago bat izateko, nahiz eta ez den araugintzako plan bat.\nBehin plana amaituta eta aurkeztuta, proposaturiko hobekuntza horien artean lehentasunak ezartzeko aukera dute herritarrek. Horretarako, galdetegi batzuk banatu ziren aurkezpenera joan ziren herritarren artean, eta kutxa bat jarri da Bertan bulegoan galdetegi horiek uzteko.\nGaldetegiak entregatzeko azken eguna martxoaren 1\nAurkezpenera joan ez ziren herritarrek ere badute ekarpenak egiteko aukera martxoaren 1 arte. Parte hartzeko interesa duten urnietarrek galdetegiak Bertan bulegoan eskuratzeko aukera dute, eta bestalde, galdetegia online ere bete daiteke ondorengo estekaren bitartez.\nBETE GALDETEGIA ONLINE INFORMAZIO GUZTIA\nPaisaia Planaren garapenean protagonismo zuzena izan dute herritarrek, bi tailer eta parte hartze prozesu bat gauzatu baitira haien laguntzarekin. Orain, azken ekarpena eskatzen zaie prozesua ixteko.\n← Parte Hartze prozesuan jasotako 341 galdetegi eman dira ontzat


Bolt Action - - Guaixe.eus\nBele beltzak 2021-02-15 12:40\nBigarren mundu gerran oinarritutako miniatura joko hau Bele Beltzak taldeko partaideen artean arrakastatsuena da. Dibertigarria da oso eta esan genezake momentu honetan Bolt Actionen adituak garela. Arau liburuak salbuespen dexente dauzka, baina jokoaz gozatzeko ez da jakintza handirik behar.\nBolt Action Erresuma Batuan sortu zen bigarren mundu gerran oinarritutako metalezko miniaturen ekoizpenarekin. Ondoren, Warlord enpresak Bolt Action erosi zuen eta Ospreyrekin batuz, lehen arau liburuxka 2012. urtean kaleratu zuten. Aipatzekoa da hasieratik jarraitzaile asko izan dituela.\nHainbat etxek dihardute miniaturak ekoizten, eta, beraz, merkatuan aniztasun handia dago. Garai hartako tankeak, autoak, hegazkinak… produktu oso esklusiboak aurki ditzakegu. Harrigarria badirudi ere, tamaina ñimiñoan detaile guztiak adierazita daude; ederki landutako pieza txiki-txikiak dira benetan. Metalezkoak edo plastikozkoak izan daitezke, eta kontu handiarekin norberak muntatu eta margotu behar ditu.\nOndoren, jokatzeko ingurua edo eszenatokia sortu behar da. Material birziklatuak erabiliz, hiriak, mendiak, basoak, errekak… eskala egoki batean liskarrak jasan zituzten paisaiak erreproduzitzeko; Frantziako bocage-ak, Afrikako basamortuak edota Ozeano Bareko uharteak… besteak beste. Aipatutako eszenatokiak 180x120cm-ko neurria izan behar du.\nJokalari bakoitzak armada bat aukeratzen du eta helburu bat jartzen zaio partidari. Helburu horiek posizio bat defendatzea, eszenatokia zeharkatzea, aurkariaren kapitaina akabatzea… izan daitezke. Orduan, jokalariak armadak mahaian jarrita elkar borrokatzen dira, eta helburua lehenbailehen lortzen duenak irabazten du partida. Miniaturak mugitzeko metroa erabiltzen da eta liskarretako garailea erabakitzeko dadoak erabiltzen dira. Jokagarritasunari begira, bi arau berezi aipatu behar dira: batetik, soldaduek beldurra sentitzen dute eta horren ondorioz, aginduak emateko zailtasunak agertzen dira. Eta, bestetik, jolasteko txandak partekatuak eta ausazkoak dira; horrek berezia egiten du jokoa oso dinamikoa eta azkarra eginez.\nBolt Actioneko txapelketa asko antolatu dira azken urteotan, 2020 urtea alde batera utzita, eta gero eta jokalari berri gehiago ezagutu ditugu komunitatea handituz. Aipatzekoa ere bada Altsasukoak garaile atera garela txapelketa txiki askotan. Txapelketa handiagotan ere ibili izan gara: Madrilen (penintsula mailan) edota Nottingham-en (Europa mailan) lehengo postuak lortuz.\nAmaitzeko, jolas hau probatzeko gonbita luzatu nahi dizuegu, benetan interesgarria iruditzen zaigu eta. Norbaiten interesa pizten badu, ezer erosi baino lehen gurekin harremanetan jarri dadila. Elkartean sakandar aurpegi berriak ikusteko irrikaz baikaude.


Salatari ez izateko deiak sarean\nSalatarien aurkako hainbat irudi eta mezu zabaltzen ari da sare sozialetan. Balkoietatik salatari lanak ez egiteko eskatzen diete herritarrei, poliziarekin ez kolaboratzeko, egoeraren arduradunak salatzeko edota auzokideak zaintzeko.\nKonfinamendua hasi zenetik, hainbat aldiz zabaldu dira kalean dabiltzan auzokideei balkoietatik kargu hartzen dieten herritarren irudiak. Poliziari ere geroz eta jende gehiagok kontatzen dio bizilagunak egiten dituenak edo egiteari utzi dizkionak. Eta, era berean, jarrera horien aurkako mezuak ere ugaritzen ari dira, sare sozialetan zabaldutako afixa eta ilustrazioek erakusten dutenez.\nPoliziaren eta balkoietako ‘txibatoen’ aurkako mezuak dira denak. Poliziarekin ez kolaboratzeko eta auzokideak zaintzeko aldarria luzatzen dute gehienek. Herritar batzuek, bai, salaketa sustatu nahi dute, baina egoeraren erruduntzat jotzen dituztenen aurkakoa: langileak lanera segurtasun neurririk gabe bidaltzen dituzten enpresari eta buruzagi politikoen aurka, urteotan osasun zerbitzuak murriztu dituztenen aurka, azpiegitura erraldoiak zerbitzu sozialen aurretik jarri dituztenen aurka... “Baduzu lana, ezta? Ba, orain, txakurrarena egiteari utzi, mesedez!” amaitzen du mezu horietako batek. “Denok ezin dugu konfinamendua modu berean egin”.\nKanal hauetan artxibatua: Koronabirusa | Kontrol soziala | Covid-19 eta erantzun soziala


Nutrizioa eta haurren osasuna. Zero urtetik hamaikara bitartean II – TTiKLiK!\nHasiera/Edoskitzea/Nutrizioa eta haurren osasuna. Zero urtetik hamaikara bitartean II\n5.692 4 minutes read\nAmagandiko edoskitzea posible ez denean, edota, gaixotasunen bat tarteko, gomendagarria ez denean –nahiko kasu arraroak biak ala biak-, edoskitze artifizialera jo beharko dugu. Behiaren esne eraldatuarekin egiten da, nutrizioaren aldetik amaren esnearen ahalik eta antzik handiena izan dezan. Dena den, ez dauzka lehen aipatu ditugun edoskitze naturalaren abantailak.\nBiberoia prestatzeari dagokionez, edoskitzaile txikiek ez dituztenez gatz mineralen gehiegizko kopuruak ondo hartzen, kontsumo publikoko ura erabiltzen bada, gehienez minutu batez irakin beharra dago, gatzak ez kontzentratzeko. Lehen, hamar minutuz irakitea aholkatzen zuten, baina, gerora, frogatu ahal izan da horrela 2,5 aldiz handitzen dela sodioaren kontzentrazioa, eta, beraz, erruz gainditzen direla gatzaren neurri gomendatuak.\nGainera, minutu batez irakinez gero, protozoo, bakteria eta birusak inaktibatuta gelditzen dira. Ur ontziratua erabiliz gero, berriz, kontuan hartu behar da zenbat sodio eta nitrato dauzkan. Euskal Herrian edaten ditugun ur ontziratuen artean aipaturiko baldintzak betetzen dituzten markak, besteak beste, Insalus, Fontvella eta Fuente livianaditugu, eta, aldiz, ez dira biberoiak presatzeko gomendagarriak, gatz gehiegi daukatelako, Alzola eta Betelu urak. Bibliografian azaltzen den artikulu batean, Estatuan ontziratzen diren ehun markatik gora aztertu dira. Ur ontziratua ez dago irakin beharrik.\nHaurrak sei hilabete betetzen dituenetik aurrera, amaren esnea ez da bere nutrizio eskakizunak betetzeko nahikoa. Baina bere elikadurako osagai nagusiak esneak izaten jarraitzen duenez, gainerako elikagaiak osagarriak direla esaten da. Beti kopuru txikitan hasi behar da hauekin, eta elikagai baten eta hurrengoaren artean gutxienez astebeteko tartea utzi beharko dugu.\nEz dago elikagai mota jakin batekin hasteko preferentziarik (zerealak, frutak edo barazkiak). Gehienetan, haurrei ematen zaizkien lehen elikagai osagarriak glutenik gabeko zerealak izaten dira. Batzuek ez dutenez glutena ondo hartzen (gari, zekale, garagar eta oloan egoten den proteina), garaiz kontsumitzen hastea kaltegarria gerta dakieke. Horregatik, glutena 6 edo 8 hilabete bete arte ez ematea erabaki dute sendagileek. Lauzpabost hilabetetik aurrera, bestetik, fruten ahiak ematen hasten dira. Ahiak egiteko garaiko edozein fruta erabil daiteke, baina, haurrak urtebete bete arte, alergenikoenak ez erabiltzen saiatuko gara (marrubiak eta muxikak, adibidez).\nHaragia 6 hilabete betetakoan sartzen zaie, arraina 11 hilabetetik aurrera, eta arrautza urtebetetik aurrera.\nEskolaurreko eta eskolako adinean dauden haurrentzat, familiaren elikadura da erreferentzia nagusia, imitazioaren bidez ikasten dutelako. Ahal dela, baztertu egin behar dugu “zabor” janaria, produktu hauek gantz saturatu, azukre eta kolesterol gehiegi izaten dituztelako, eta mikronutriente gutxi. Gomendagarriena, haurrari zerealak, frutak, barazkiak, esnekiak, arraina eta haragia ematea da.\nElikadura tradizionaletik kanpokoen artean ohikoena, begetarianoa dugu, dietatik haragi eta arraina baztertzen dituena. Bada honen barruan mota bat, obolaktobegetarianoa, dietaren barruan arrautzak eta esnekiak onartzen dituena, baina badira begetariano zorrotzak ere, abere jatorria duen produktu bat bera ere kontsumitzen ez dutenak.\nElikadura begetariano zorrotza ez da haurrentzat egokia; izan ere, proteina gutxi ematen ditu, eta hazkunde azkarreko fasean dauden haurrek proteinen behar handia daukate. Gainera, litekeena denez dieta honekin haurrek B12 bitamina, burdina, kaltzioa -esnerik zein esnekirik hartzen ez badute bakarrik- eta zinka behar baino gutxiago jasotzea, kontrolak egitea gomendatzen da, neurri egokian izan ditzaten dagozkien osagarriak emateko.\n5- Probióticos y prebióticos: ¿Alimentos funcionales? INFAC 11. bol., 9. zkia. 2003ko urria (Eskualdeko informazio farmakoterapeutikoa).\n0-11 edoskitze haur-elikadura haur-nutrizioa osasun-salud\nCARLOS GONZALEZ BEASAINEN


Proiektu teknikoaren hiru ale, ahalmena duen teknikariak sinatuta eta hurrengoak jasoko dituena: memoria zehaztua, planoak tolesturik DIN A4 neurrian, zaratak eta bibrazioak gutxitzeko neurri zuzentzaileak (gune bakoitzean onargarria litzatekeen hots maila berma dezakeen kalkuluak jasoko dira); baldintza tekniko, akustiko eta suteetarako babesgarriei buruzko oinarrizko arauak betetzen direla zuritzea eta baita ere orokorrean aplikagarriak diren arau teknikoak batetzen direla.\nAurreikusitakoa: bost hilabete eskabidea aurkezten denetik\nLegezkoa: Sei hilabete eskabidea aurkezten denetik\nAdministrazioaren isiltasuna: Baiezkoa, beti ere jabetza edo zerbitzu publikoari eragiten ez badio eta aplikagarria den erregimen juridikoa urratzen ez badu\nOsasunari buruzko apirilaren 25eko 14/1986 Legea.\nEzin izango da obra lizentzia eman jarduera lizentzia izan arte.\nObra lizentziaren eskabidea ebazteko eta jakinarazteko 3 hilabetekoa izango da jarduera lizentzia ematen den egunetik zenbatzen hasita, akatsak zuzentzeko edo hobetzeko udal errekerimendurik jasotzen ez bada (Euskal Herriko Lurzoruari eta Hirigintzari buruzko ekainaren 30eko 2/2006 Legearen 210.7 artikulua - EHAA 138 zk., 2006/7/20).\nJarduera sailkatuaren instalazioa burututa eta jarduerari ekin aurretik, interesatuak Udalean “jarduerari ekiteko aurretiko jakinarazpena” aurkeztu beharko du, aurkeztutako proiektuari eta agiri teknikoei egokitzen direla eta ezarritako neurri zuzentzaileak hartzen direla, baita ingurumen neurri guztiak (ingurumenekiko inpaktuaren aitorpena, kasua balitz) kontuan hartzen direla egiaztatzen duen eskudun teknikariak igorritako egiaztagiriak erantsiz. Garatuko den ekintza 10/2015 Legeak arautzen dituen ikuskizuna publiko eta/edo jolaserako jarduerei buruzkoa bada, 3/1998 Legeak eskatzen dituen agiriez gain, aipatu legeko 27. Artikuluan zehaztutakoa aurkeztu beharko da.\nJakinarazpenak aurkeztu izanak ahalbidetuko du jarduerari hasiera ematea berau aurkezten den egun horretatik, Udalaren kontrolatze edo ikuskatze ahalmenak eragotzi gabe.


Historia Archives - Filipinetatik\nPosted in Filipinak, Historia\nFilipetako 4. uharte handienak Negros du izena. Konkistatzaile espainiarrek eta euskaldunek erabaki zuten bertako Ati indigenen azal kolorea beltzarana zelako irla izen horrekin bataiatzea. Jatorrizko izen ilonggoak, Buglas (zatiketa), lurraldearen geografia hobeto deskribatzen bazuen ere, gaur egun ez du inork gehiago erabiltzen. Negrosen 4,5 milioi lagun bizi dira Nafarroak eta Arabak batera osatzen duen lur azalera berean. Irla administratiboki eta linguistikoki bi probintziatan zatitzen...\nOrain hilabete gutxi batzuk etorri nintzen Filipinetara bizitzera, Euskal Herritik 12.000 kilometrora. Urrutitxo dagoen artxipelago zabal hau (7.000 uharte baino gehiago) gaur egun gure artean nahiko ezezaguna izan arren, iraganean euskaldun ospetsu askoren helmuga izan zen. Ezin ditugu ahaztu alde batetik; Espainiako koroaren zerbitzura beti leialtasunez lan egin zuten euskal gizon abenturazale, jator eta kristauak, besteak beste, Juan Sebastian Elkano, Miguel Lopez Legazpi edo Andres...


Bi urteren ostean, berriro ireki ditu mugak Zeelanda Berriak | Mundua | Berria\nBi urteren ostean, berriro ireki ditu mugak Zeelanda Berriak\nBidaiariek COVID-19aren txertatze ziurtagiria edo test negatibo bat aurkeztu behar dute. Neurri murriztaileenak dituzten herrialdeetako bat da\nCOVID-19aren pandemiari aurre egiteko neurririk murriztaileenetakoak hartu dituzten herrialdeetako bat izan da Zeelanda Berria. Hori dela eta, mugak, esaterako, itxita eduki ditu bi urtez. Atzo ireki zituen berriz, eta, beraz, bidaiariek herrialdean sartu ahal izango dute, txertatze ziurtagiria baldin badute edo test negatibo bat aurkezten badute.\nAucklad hiriko aireportuan Kia ora (Kaixo) idatzita zuen kartel handi bat jarri zuten, bidaiariei ongietorria egiteko. Carrie Hurihanganui aireportuko zuzendari nagusiak herrialdeko irrati batean nabarmendu zuenez, «ezin hobea» izan zen atzoko eguna, «bi urte luze eta gero» batzuek haien senide edo lagunak ikusi ahal izan zituztelako aurrenekoz. Dozenaka herrialdetako 9.000 bat bidaiari ziren atzo Aucklandeko aireportura iristekoak.\nNolanahi ere, herrialdera sartzean bi proba azkar egingo dizkiete birusa ote duten jakiteko —lehen egunean eta bosgarrenean—, eta positibo emanez gero, zazpi eguneko berrogeialdia egin beharko dute. Txertatuta ez dauden atzerritarrak salbuespen kasuetan soilik sar daitezke herrialdera; halere, salbuespenak oso bakanak izan ohi dira. Pixkanakako irekitze plana otsailean hasi zuen Zeelanda Berriak, eta urrian amaitzea aurreikusi dute.\nTurismoari ezarritako murrizketek kolpe handia eman zioten ekonomiari: izurriaren aurretik BPG barne produktu gordinaren % 6 ordezkatzen zuen sektore horrek.


Amets egiteko liburutxoak\n36 Orr. 20 x 24 cm.\nErleak, beleak, okilak, usoak... denek eragozten dute hontzaren loaldia.Soinuz betetako eta metaketa bidezko ipuina dugu hau.\nIraganean giroturik -ausardia eta altzairua nagusi ziren garaian-, istorio honen protagonista etsai trebe baten bila borrokatuko da. Etsaiak babesik gabe utziko du, ez armarik ez armadurarik.\nNon bizi nahi zenuke, goian ala behean? Buruz gora eta buruz behera, buruz behera eta buruz gora irakur daitekeen istorio xalo eta originala.


Ingurumena - Albisteak - FUNDACION EDP\nHonen arabera iragazi:\nMiru gorriaren irrati-markaketa egiteko lanek aurrera jarraitzen dute Gaztela eta Leonen 28.06.2016\nMirua, Espezie Mehatxatuen Espainiako Katalogoaren barruan, “Iraungitzeko Arriskuan” kategorian sailkatuta dago.\nGaztela eta Leonen 1.298 bikote ugaltzaile bizi dira, eta 25.300 ale negutar, egindako azken errolden arabera.\n"Un dibujo, un árbol", ekimenaren bigarren edizioa, Bilbon 15.04.2016\nLema bat: “un dibujo, un árbol” (“marrazki bat, zuhaitz bat”) eta erronka bat: 1.000 basa gereziondo-landare banatzea.\n"Un dibujo, un árbol" ekimena, Gijonen 15.04.2016\n16:00etan hasiko da Instituto plazan.\n1.000 gereziondo udaberriari harrera egiteko 05.04.2016\nSantander, Bilbo eta Gijón hiriak izango dira ekimen honen hurrengo gertalekuak.\nEDP Fundazioak 4.000 gerezi landaretxo banatuko ditu 01.04.2016\nOviedo, Santander, Bilboo eta Gijónek EDP Fundazioak antolaturiko udaberri jaia hartzen dute "Marrazki bat, zuhaitz bat" goiburuaren pean. Nahiko duten haur guztiek beren marrazkiak zuhaitzekin trukatu ahal izango dituzte.\nEDP Fundazioak zuhaitzak landatzeko 2016ko programa aurkeztu du 29.03.2016\nPrograma 2009an hasi zenetik, Fundazioak 80.000 zuhaitz baino gehiago landatu ditu Asturiasen.\nPenlésko Integrazioan Laguntzeko Zentroko ikasleek parte hartu dute Narcea ibaian 4.000 amuarrain askatzeko ekitaldian 17.03.2016\nPenlésko ahalmen urrikoen Integrazioan Laguntzeko Zentroko zortzi ikaslek parte hartu dute ostegunean Narcea ibaiaren birpopulaketan.\nEDP Fundazioarekin elkarlanean, Guztira, 4.000 amuarrain ale sartu dituzte.\nGaztela eta Leongo Juntak, EDP Renewables-ek eta EDP Fundazioak eskualdeko programa bat abiarazi dute miru gorriaren kontserbazioari begira 24.11.2015\nFundación Patrimonio Natural fundazioaren bidez, Gaztela eta Leongo Juntako Obra Publiko eta Ingurumen Departamentuak, EDP Renewables eta Fundación EDP fundazioaren laguntzarekin, anbizio handiko programa bat jarri du abian miru gorriaren kontserbaziorako.\n10.000 amuarrain Nalon ibairako 28.10.2015\nFundación EDP fundazioak 15 urte baino gehiago daramatza Asociación de Pescadores y Amigos del Nalón (Nalon Ibaiko Arrantzale eta Adiskideen Elkartea) elkartearekin elkarlanean.\nPenléseko Centro de Apoyo a la Integración Zentroak Narcea Ibaiaren birpopulaketan parte hartu du 10.09.2015\nGuztira, zentro horretako ikasleek 20.000 amuarrain arrainkume askatu dituzte Narcea ibaian.\nEDP Fundazioak Valgrande-Pajares basoberritzeko proiektua abian jarri du 15.06.2015\nFAPAS arduratuko da estazioan 2.000 zuhaitz landatzeaz.\nEDP Fundazioak 3.000 gereziondo-aldaxka banatuko ditu 08.04.2015\n“Marrazki bat, zuhaitz bat” ikurritzaren pean EDP Fundazioaren udaberriko jai-eguna aterpetuko dute Oviedok, Santanderrek eta Bilbok. Nahi duten haur guztiek zuhaitzak jaso ahal izango dituzte euren marrazkien truke.\nElena Sánchez Tamargo ikastetxeko ikasleek parte hartu dute Nalón ibaia birpopulatzeko lanetan 05.11.2014 Gaur goizean, Pola de Lavianako Elena Sánchez Tamargo ikastetxeko 50 ikasle baino gehiagok parte hartu dute Nalón ibaian 12.000 amuarrain-kume askatzeko lanetan.\n"Un dibujo, un árbol" proiektua, Santanderren 13.04.2016\nEDP Fundazioak 1.000 gereziondo-landare banatu ditu Kantabriako hiriburuan.\nZuhaitzak landatzea Gasteizen 21.12.2014\nEDP Fundazioak tokiko espezien 1.800 zuhaitz landatu zituen Gasteizko eraztun berdean, 2014ko abenduan, hiri horrek, 2010ean Europar Batasunak Green Capital 2012 izendatu zuenetik.\nEDP Fundazioak “Enpresei aplikatutako ekologia” izeneko topaketa babestu du 30.10.2014 EDP Renováveis konpainiak parte hartu zuen EDP Fundazioaren babesari esker antolatu zen “Enpresei aplikatutako ekologia” izeneko topaketaren barruan egin zen zortzi eguneko ikastaro batean. Ikastaroa UIMP garatu da urriaren 8tik 30era, industriaren eta ingurumenaren alorretako jardueretan gatazkak konpontzera aplikatutako ekologian prestakuntza sustatzeko helburuaz.\nPenlés-eko ikasle minusbaliatuek Narcea birpopulatu dute 24.07.2014\nPenlésko (Cangas del Narcean) ikasle minusbaliatuak gizarteratzea babesteko zentroko hainbat ikaslek parte hartu zuten Narcea ibaia birpopulatzeko ekimenean.\nEDP Fundazioak ingurumen-boluntariotzari buruzko jardunaldi bat sustatu du Tubilla del Lago herrian, EDP Renováveis konpainiako enplegatuekin 28.06.2014 EDP Fundazioak berriro ere erakutsi zuen ingurumenarekin duen konpromisoa, ekainaren 28an Tubilla del Lago (Burgos) herrian antolatu zuen ingurumen-boluntariotzaren inguruko jardunaldiaren bidez. Bertan, 53 lagunek parte hartu zuten, EDP Renováveiseko langile, familiako eta lagunen artean.\nEDP Fundazioak Energiari eta Ingurumenari buruzko legeriaren inguruko jardunaldiak babestu ditu Oviedon 16.05.2014 EDP Fundazioak, EDP Renováveis konpainiak eta Oviedoko Abokatuen Elkargoak energiari eta ingurumenari buruzko legeriaren inguruko jardunaldiak antolatu zituzten maiatzaren 15ean eta 16an.\nEDP FUNDAZIOAk eta FAPASek zuhaitzak oparitu dituzte marrazkien truke 21.03.2014\nEhunka umek ongietorria egin zioten udaberriari Oviedoko Plaza de la Gestan, EDP FUNDAZIOAk FAPASekin batera antolatu zuen ekitaldi batean.\n10.000 zuhaitz Valledorko mendilerrorako 22.02.2014\nEDP Fundazioak eta Fapasek (Animalia Basatiak Babesteko Funtsa) urteko lehenengo hiruhilekoan Valledorko mendilerroa birpopulatzeko azken lanak egingo dituzte.\nEDP Fundazioak, FAPAS erakunde ekologistak eta Allandeko Udalak Valledor-en birpopulazioan lagundu dute 22.02.2014\nJosé Antonio Mesa Pieigak, Allendeko alkateak; Roberto Hartasánchezek, Fapas-en presidenteak; eta Nicanor Fernándezek, EDP Fundazioaren zuzendariak, lankidetza-hitzarmen berri bat sinatu dute Valledorko basoak birpopulatzeko.\nEDP Fundazioak Asturiasko ibaien birpopulazio lanetan lagundu du 07.11.2013\nEDP Fundazioa Arrantzaleen eta Nalón ibaiaren Lagunen Elkartearekin batera lan egiten ari da Nalón ibaiko arrain populazioa berreskuratzeko.\nGure esku dago: 9.000 boluntariotza ordu 26.08.2013\n2013ko It’s Up to Us (Gure esku dago) Programan, EDPren mundu osoko 1.600 boluntariok parte hartu dute eta 30 ekimen gauzatu dituzte guztira, 9.000tik gora boluntariotza ordurekin.\nBisita instituzionala EDP Renováveis eta Maxam erakundeek Villasandinoko Urmaeletan (Burgos) egin dituzten ingurumen-jardueretan 12.06.2013\nJarduera hauek EDP Renewables eta Maxam erakundeek Gaztela eta Leongo erkidegoko Patrimonio Natural Fundazioarekin sinatu den lankidetza-hitzarmenaren parte dira.


Gipuzkoako bi sindikatuok biharko ARALARko abeltzainen aldeko mozioa babestu nahi dugu\nGipuzkoako baserri alorreko eragile nagusiek, EHNE eta ENBA, bere babesa eskeini nahi die bihar Gipuzkoako Batzar Nagusietako Plenoan tratatuko den mozioari non Aralarko artzain eta abeltzainen duintasuna aldarrikatzen den.\nBiharko plenoan, sektoretik sustatuta eta EAJ, PSE eta PPk aurkeztutako mozioa tratatuko da eta bi sindikatuek dei berezia egiten die gainuntzeko alderdi politikoei, EHBILDU eta PODEMOS, mozioa babes dezaten.\nMendiko abelzaintzaren onura ekologikoak eta biodibertsitaterako egindako aportazioa behin eta berriro aitortzen denean, Gipuzkoako nekazariak eta abeltzainak ordezkatzen ditugun sindikatuok, zeharo kezkatuta gaude, azken hilabeteotan Aralarko azpiegiturak direla eta, bizitu dugun egoerarekin.\nGipuzkoako gizarteak ezin du onartu, gizartea bere osotasunean aurrera egiteko elkar-lanean dihardugun bitartean, gure lurraldean behin eta berriro estrategikotzat jotzen ditugun artzain eta abeltzainak XIX mendean bezala bizitzea.\nEgungo artzain eta abeltzainek, eta are gehiago, etorkizunean ere artzain eta abeltzainak gure mendietan izan nahi baditugu, ezinbestekoa da gutxieneko azpiegiturak eta baliabideak eskeintzea.\nAzpegiturarik gabee ez dago duintasunik gure abeltzainentzat eta tamalez, etorkizunik ere ez. Beraz, amaitzeko, Gipuzkoako ENBA eta EHNEk gure babesa plazaratu eta alderdi politiko guztien babesa eskatzen dugu.\nENBAk Nekazal sailaren aurrekontua %4,78an igotzea proposatzen du (1.783.000 euro gehiago) Foru Aurrekonturako proposatzen den %5ekin parekatuz.\nGipuzkoako ENBA nekazal sindikatuak, Batzarkide taldeei aurkeztutako txostenean, 1.783.000 eurotako igoera proposatzen du Foru Aldundiko aurrekontu totalak izango duen %5eko igoerarekin parekatuz eta bide batez, nekazal sektorean detektatu ditugun hainbat behar asetzeko.\nNekazaritzako sailaren aurrekontuari dagokionean, aurrekontua mantentze edo izoztea eman da eta gure ustean, onartezina da, sektoreak dituen beharrak ikusita.\n2017ko aurrekontuaren azterketa konparatiboa egin eta hainbat argitasun edo/eta zalantza mahaigaineratu ostean, ENBA bezala, 2017rako honako eskakizunak planteatu nahi ditugu eta espero dugu Batzar Nagusietako taldeak beraganatzea eta Aldunditik proposaturiko aurrekontu proiektua hobetzeko asmoz:\n- Inbertsiotarako Laguntza planaren partida 250.000 eurotan igo, aurtengorako aurreikusia dauden 500.000 eurotatik 750.000 eurotara igoz. Kopuru hau igotzean iaz izandako eskabideak estaltzea dugu helburu, partida eskaxa izatean jendea kanpoan gera ez dadin.\n- Estremaduroak botatzeko partida eratu 750.000 eurotako kopuruarekin. Pinu zaharrak bota bai alde sanitarioa bai merkatuko arrazoiengatik laguntza oso aproposa da eta komenigarria, partida berria eratzea helburu horrekin.\n- Aseguruen kontratatzioa sustatzeko partida 50.000 eurotan igo, 150.000tik 200.000 eurotara. Aseguru polizak dexente garestitu dira azken urteontan txertaturiko aldaketekin eta honezaz gain, ENESAren aportazioa ere jeitsi egin denez, uzta eta azienda aseguratzeko polizak dexente igo eta jendeak atzeraka egiteko arriskuan egon gaitezke.\n- Basa animalien eragindako kalteen indemnizazioa partida 33.000 eurotan igo, 17.000tik 50.000 eurotara. Basa animalien kalte ordainak ordaintzeko zailtasunari aurre egiteko aukera emanaz.\n- Landa bideen partida 700.000 eurotan igo, 2017rako aurreikusitako 800.000 eurotatik 1.500.000 eurotara igoz eta horrela, kontzeptu honetarako guztirako partida iazko 2.000.000 euroekin parekatuz.\nGUZTIRA: 1.783.000 eurotako igoera bat, hau da, aurrekontua %4,78an igoera.\nArgitaratua: 11 azaroa 2016\nAGROSEGUROko ganadu asegurua zeharo berritu da uztailetik aurrera eta sartutako berrikuntzekin, abeltzain bakoitzak, bere beharretara moldatzeko aukera ematen du sistema berriak. Hori bai, horretarako ezinbestekoa da aseguruaren nondik-norakoa ezagutzea.\nHelburu honekin ENARO kooperatibak batzar informatiboa antolatu du Azaroaren 16an (asteazkena) Tolosako ENBA-ENAROren egoitzan, goizeko 11tatik 13tara. Hizlari gisara bai AGROSEGUROko bai MAPFREko ordezkariak izango dira. Animatu!\nEsnea eta esnekien jatorria derrigorrez etiketatzean ENBAK ahalik eta gertutasun mailarik haundiena aldarrikatzen du\nArgitaratua: 18 azaroa 2016\nEspainiako Nekazaritza ministeritzak hasi berria du esnea eta esnekien jatorria derrigorrez etiketatzeko araudi berria onartzeko lanekin, esne ekoizleen aldarriak kontuan hartuaz eta Frantziako ereduari jarraiki.\nEuskadiko ENBA nekazal sindikatuak ontzat jotzen du orokorrean mahai gainean ipinitako proposamena baina bere ustean, behar beharrezkoa da, jatorriaren maila ekoizleenganako hurbiltasuna baimentzea eta hala, estatuaren aipamenaren ondoan, elkargo autonomo, lurralde historiko edo herriaren aipamenak bideratuz.\nENBAren ustean, esnea eta esnekien jatorria gero eta hurbilagokoa izan, kontsumitzailaren babesa lortzea gero eta errazagoa izango da.\nBaserria eta hiri arteko zubigintzarako behar zaitugu!\nBaserria eta hiria, baserritarrak eta hiritarrak gerturatu eta elkar hobeto ezagutzeko asmoz, euskal gizartearen bi alde hauen arteko zubigintza lanak egingo dituen ONGI ETORRI BASERRIRA webgunea edo plataforma digitala ari gara sustatzen.\nBertan baserriko kultura ezagutzera eman nahi dugu, elikagaien kontsumo arduratsua bultzatu, nola ez, batez ere bertako produktuak, azoka, merkatu eta hainbat ekimenen agenda eta bide batez, baserritarrek ekoiztutako elikagaiak ezagutzera eman nahi ditugu eta hain zuzen horrexegatik jartzen gara zurekin harremanetan, zeuk edo zeuk ezagutzen duzun ekoizle, kooperatiba, elkarte, etb.-en berri guri helarazteko.\nOn-line salmenta egiten duten baserritarren zerrenda edo gida osatu nahi dugu eta baita ere, ohiko salmenta zuzena edo gertukoa behintzat egiten duten baserritarren gida (web, telefonoa, helbidea,...).\nHonezaz aparte, oso garrantzitsutzat jotzen dugu, kontsumitzaileei baserritarren ekoizpenean ematen ari diren berrikuntzak (gazta berriren bat, txakolin berezia, etiketa aldaketa, arrautza marka berria, formato berriztatua, ...) eta bide batez, zuk interesgarriak jotzen duzun informazioa helaraztea.\nGure asmoa, maiztasun jakin batekin (astean edo 15 egunean behin) bere interesa agertu duten kontsumitzaileei newsletter moduko bat bidaltzea litzake eta bertan, atal bakoitzeko (agenda, kontsumo aholkuak, elikadurako arauak, baserriko ekoizpen berrikuntzak, ...) nobedadeak edo berri garrantzitsuenak txertatzea.\nEkimen hau ENBAk bultzatzen du KUTXA Fundazioaren laguntzari esker eta baserritar, nahiz partikular nahiz elkarte, kooperatiba, etb guztiei zabalduta dago, inongo konpromezurik gabe eta inongo kosturik gabe.\nEdozein kontsulta edo zalantza argitzeko: 699.467686 (Xabier Iraola)\nEuropak baimentzen duen laguntzen antizipoa lehenbaitlehen gauzatzea eskatzen du ENBAk\nNora joan da haragi hori?\nSekulako arrakasta izan du aurtengo ONGI ETORRI BASERRIRAk. Eskerrik asko deneri!\nAbian da ONGI ETORRI BASERRIRA ekimenaren hirugarren edizioa\n19 orria 25 orritik